
Shikyntien 


Haba ngi phai sha la ka jong ka ri bad kylleng ka 
pyrthei ngi iohi la ka jingiaksaid ki briew, wat lada ki 
del ban ialeh da ka thma, ban pynim la la ka jong ka ri 
bad ka jaitbynriew. Ka jingjyllei ka jaitbynriew, ka 
jingiakhleh jaitbynriew bad ka jinglynshop ki heh paid 
ia ki rit paid ka wallam ka jingartatien, ka jingsyier 
bad ka jingduh jingkyrmen ia ka jaitbynriew kaba duk, 
kaba tlot bad rit paid. Bun ki jaitbynriew ha pyrthei 
kiba rit paid, kham tarn ki jaitbynriew riewlum, ki ngam 
jyllop noh ha ka duriaw ki jaitbynriew Idba khraw bor 
bad bun paid. Haba nga phai sha la ka jong ka n nga 
sngew ba ngi dei ban ainguh ia U Blei ba u ai kum 
kane ka ri lum kaba dap da ka dud bad ka ngap. Haba 
nga phai pat sha ka jaitbynriew ngi i artatien ia ka Lawei 
jong ka. Ki dak ki shin kiba don hapoh ka ri bad ki dak 
ki shin kiba ap thap na baroh ki pud sawdong ka ri ki 
pynpaw ia ka Lawei kaba dum jong ka ri bad ka 
jaitbynriew. Ha ine i Kitab rit. 'Ka Lawei U Khasi' nga 
pyishang ban wallam katto katne ki dak ki shin kiba 
kah dum ia ka jaitbynriew Khasi kiba nga iohi bad shem 
ha ka jingim kaba man la ka sngi. bad nga iehnoh ha u 
paid nongpule uba ieid ri ban pyrkhat bad ai jingmut 
lem ban jop ia kine ki jingeh ha kata ka rukom ba ka ri 
bad ka jaitbynriew kan neh bad ioh im putet. 

1. Ka Ri Khasi bad Jaintia 


Ka ri Khasi bad Jaintia ka kynthup ia ki saw tylli ki Dis 
trict jong ka Jylla Meghalaya - West Khasi Hills, East Khas 
Hills, Jaintia Hills bad Ri Bhoi District. Ka kynthup ruh ia ki 
katto katne tylli ki jaka bad ki shnong kiba hap noh mynta ha 
ka ri Bangla Desh bad katto katne tylli ki jaka bad ki shnong 
kiba hap mynta ha ka Jylla Assam. Kumba long mynshuwa, 
ka jingheh bad ka jingiar jong ka na mihngi sha sepngi, na 
shatei bad shathie ka long kumba 7000 (hynniew hajar) square 
miles. Mynta ka la rit shibun bad kan nang kham rit shuh 
shuh, lada jia ba ka ioh la ka jong ka Jylla kaba pura bad kaba 
kyrpang. 

Ha ka por ba ka ri India ka ioh ka jingsynshar laitluid, 
bad shuwa ba ka Sorkar Phareng kan pyniakhlad ia ka India 
bad East Pakistan, ka la buh ia ki stad ban jurip (survey) ia u 
pud u sam hapdeng ka East Pakistan bad ka Assam kaba 
kynthup ia ka ri Khasi bad Jaintia. La sngewthuh ba ka sorkar 
ka la jied katto katne ki rangbah Khasi kiba kham kynsai ban 
ia don bynta lang ha kane ka kam ban jurip ia u pud u sam jong 
ka ri. Ka Sorkar ka la buh kyrpang ia ki rangbah Khasi da kata 
ka jingsngewthuh ba kin iarap lem ban kdew ia ki jaka puta, ki 
shnong ki thaw bad u pud u sam jong ka ri Khasi bad Jaintia 
shuwa ban pyniakhlad ia ka East Pakistan bad ka Assam ha 
kata ka por. La sngewthuh ruh ba ha ka por ba pynlong ka jurip 
ia u pud u sam ym don ki rangbah Khasi ba la jied ban iamih 
<hmat ha katei ka kam. Ka jingmih na kata ka long ba bun ki 
aka puta, ki shnong ki thaw Khasi naduh Wah Barak na 

shaphang shathie lyngba ki khap pud East Pakistan shaduh 
shatei Khap Garo ki la hap noh hapoh ka East Pakistan. Da ki 
hajar ki Khasi kiba shong ha Muktapur, Jaintiapur, Mymensing, 
Synrem bad kiwei kiwei ki shnong bad jaka Khasi ki shu kylla 
long khar Bangla tang na ka daw ba ki rangbah Khasi jong ngi 
ki leh bym suidniew bad bym don ka jingkit khlieh ia la ka jong 
ka ri bad ka jaitbynriew. 

Ha ka por ba ka Sorkar India ka ai ia ka Jylla Meghalaya, 
ki rangbah jong ngi ki la kmen eh ba ki la ioh ban synshar hi ha 
la ka jong ka Jylla. Ha ka por ba pyniakhlad ia ka Meghalaya 
na ka Assam, hato^i rangbah jong ngi ki la da iit bha ia u pud 
u sam ne ki shu kmen ba la ioh Jylla pura ? Kumba shibynta 
ka Hima Myliem, shi bynta ka hima Jaintia, shibynta ka hima 
Jirang, bad shi bynta ka hima Rambrai ki shu duh bad la ioh ei 
ka Jylla Assam. Bun ki shnong Khasi kiba don ka 
jingiathuhkhana pateng kiba don nam kum ka Khanapara, lum 
Kamakhya, Shandubi bad kiwei kiwei ki shu duh lehnohei namar 
ki rangbah nongsynshar jong ngi kim don ka jingkitkhlieh ia la 
ka jong ka ri bad ka jaitbynriew. 

Ha kine ki sngi mynta bun bah ki shnong ha 
nongkyndong bad ha ki nongbah ruh kiba la buhai shnong da ki 
nongwei bad ki bar ri. Hato ki nongsynshar jong ngi ki iohi ia 
kata ? Man ka por ngi iohi ia ki jingiakhih, jingialeh bad 
jingiapyniap. Bun ki kynhun trai ri kiba pher ba pher bad ki 
seng bhalang kiba tern ia ka jingiakhih bad pyrshang ban waliam 
ia ka jingiasuk. Imat katba nang waliam ia ka jingsuk katta 
nang jyllei ki nongwei bad ki bar ri. Ngi sheptieng ba ka por kan 
poi bad kan ym stem ba ka jaitbynriew Khasi kan kylla nongwei 
ha la ka jong ka n. Namar ba ka jylla Meghalaya ka long kaba 
laitlan, ki nongwei bad ki mynder ri ki joh ban wan rung ha n j 

Khasi bad Jaintia katba mon. Ki ia shong kha khleh katba 
mon, ki ioh lad ban ta khaii katba mon bad kham bun ki mar ha 
sla bad hapoh khyndew kiba heh bad ba rem dor la ioh ban bat 
bad pyniaid da ki nongwei. Kine ki dak ki shin ki pynpaw ia ka 
jingshong kynrong ka jaitbynriew bad ka lah ban kyllon ha kano 
kano ka por. 

Ka ri Khasi bad Jaintia ka long ka ri kaba riewspah.lehse 
kaba riewspah tarn na ki ri lum ha ri India. Kumba ong mano re 
ka ri ka dap da ka dud bad ka ngap. Katshaba phai ka don ka 
spah kyrhai ha sla bad hapoh khyndew. Ki briew kylleng ka ri 
India bad nabar ri ruh ki i brai ban iaioh bynta ia ka spah jong 
ka ri Khasi bad Jaintia. Kane ka pateng bynriew mynta i kumba 
ka lamwir namar ka jingkwah spah - kam salia ban bam duh 
noh baroh ia ka spah kaba don ha sla bad hapoh khyndew 
kumjuh. Ka ri kaba rit shitroh hynrei la kwah ban bam duh 
baroh khlem da tyngkai shuh ia ka pateng ka ban wan. Ka 
long kaba sngew sangsot ia la ka jong ka jaitbynriew ba ka 
pynbujai ei ia la ka spah. Kumba long mynta, imat tang kumba 
arphew na ka shispah ba ka jaitbynriew Khasi ka ioh ban 
pyndonkam hok ia ka spah ha la ka jong ka ri bad phra phew 
na ka shispah la ioh kit ei da ki nongwei bad ki mynder ri. Bun 
ki jaka mynta ha ri Khasi kiba seisoh ki la kylla ‘dew-shrah, ki 
urn kiba shngiam ki la kylla kthang, bad ki lum kiba pyngngad 
ki la kylla par-maw bad maw-sohrew. 

Haba phai sha ka ri Khasi bad Jaintia, kumba long mynta, 
i kumba ka don ka jingitynnad, ka jingiphuh iphieng ha ki iing ki 
sem, ki lynti syngkien bad ka long briew man briew. Ki briew ki 
kham ibit ibiang bad kham im pahuh pahai haba ianujor bad ki 
phew snem kiba la leit noh. Haba shu peit tang na sla, ka 
jaitbynriew Khasi ka la i jymgam kum u jhur kubi. Hynrei borabor 

ngi dei ban kynmaw ba ha u jhur kubi uba jymgam ki kruin ki 
sngewtynnad ban shong bad ki shong nih ha tylkxig ka jaka 
bym lah iohi da ki khmat, ki Iqit bad ki bam suki suki ia u thied 
bah haduh ban da tyrkhong. Ha ri Khasi bad Jaintia ki kmin ki 
la jyllei ha ki nongkyndong kham tarn ha ka thain Jaintia bad 
bun nih ha ki jaka lew ha Nongbah Shillong. Lada ngim khlong 
noh mardor ia kine ki kruin, ka jaitbynriew ka don ha ka jingma. 


2. Ka Jaitbynriew Khasi 


Ka jlngmut jong ka kyrteng ‘Khasi’ 

Ka kyrteng ‘Khasi’ ka mut ia u Khynriam, u Pnar lane 
u Synteng, u Bhoi, u War bad ia u Lyngngam kiba shong 
hapoh ne shabar ka ri Khasi bad Jaintia hapoh ka Jylla 
Meghalaya. Ki dei na u juh u thning, kren ia kajuh ka ktien bad 
na kajuh ka niam ka rukom. 

Ka kyrteng ‘Khynriam,’ lehse, ka jingmut ka long ‘ki 
khun kiba rem’, ka ktien ‘Synteng’, ka lah ban long ‘Ki Khasi 
kiba la sahteng’. Nga pyrkhat kaba kham sngewdei ka ktien 
‘Synteng’, ka wan na ka ktien tynrai ‘Sutnga.’ Kaba ki Khasi 
ki khot “Ki Syiem Synteng’’, ki long ki “Syiem Sutnga.” Ha 
ka shkor Khasi ka ktien ‘Sutnga’ ka sngew long khlem akor 
bad tohmet kumno re, bad kumta ka kylla noh ‘Synteng’ haba 
ia pyndonkam ha ka rukom kaba kham don burom. Ka ktien 
‘Bhoi’ ka wan na ka ktien Assahiese, ‘Bhoi’, kaba mut 
‘sheptieng’; ka dei ka kyrteng jong kajaka ym ka kyrteng 

briew ne jaitbynriew. Ka ktien 'War', ka wan na ka ktien Them' 
lane ‘Lhuh’, kum ka ktien ‘Pat War’, ka mut ‘Ka Jaka them 
lane lhuh.’ (Ka ‘Pat Wai^ jong ka shnong Pynter, bad kiwei 
kiwei. 


“Khynriam, u Pnar, u Bhoi, u War, u dei u paid Khasi 
baiar.” Hato ki lyngngam ki dei kiei ? Haba nga kynud sur ia 
katei ka jingrwai, ka wan shat ha ka jingmut jong nga kumba u 
Khynriam, u Pnar, u Bhoi bad u War ki dei ki jaitbynriew baiapher 
tangba ki pynlong kawei ka jaitbynriew Khasi. Lada don ka 
jingdawa sngew jaitbynriew kaba kum kata ha la ka jong ka 
jong ka dong ne ka jaka, nga sheptieng ba ka jaitbynriew Khasi 
ka lah ban pra bad jah duh syndon na sla khyndew. Kane ka 
jingpyrshang ban pyniapher paradoh para snam ka wailam ka 
jingma kaba khraw ia ka ri bad ka jaitbynriew hi baroh kawei. 

Ka rukom pyrkhat bad rukom kren Khasi, haba uwei u 
Khasi u iakynduh ia uwei pat u para Khasi bad haba u kylii, phi 
dei uei, un ong ba u dei u Nongsor ne u Nong Sohra ne u Nong 
Mawkyrwat ne u nong Jowai. Kane ka jingong ka mih na kata 
ka jingsngewthuh ba la kha,la pynsan bad u la shong la sah ha 
kata ka shnong - bad um ju dawa ba kata ka shnong ka dei ka 
jong u. Nalor kata, kham niar ba u Khasi un ong ia lade ba u 
dei u Khasi. Haba u don ha la ka jong ka ri un ong ia lade ba u 
dei na kata ka shnong bad haba u don shabar ka ri un ong ia 
lade ba u dei u Nong Meghalaya. Teng teng u Khasi imat 
kumba u klet noh la la ka jong ka jinglong briew(identity). Mano 
ba khot nyngkong ia ngi u ‘Khasi’? Ki khar Shilot na ri thor 
haba ki khmied ia ka ri lum Khasi kaba sah shrah da ki snem 
bad ki snem khlem rep khlem riang, ki khot ‘Khas’, bad haba 
ki iohi ia ki briew kiba hiar na ki lum Khasi sha ri Thor, ki khot 
‘Khas*!’; ka mut ki briew kiba wan na ri lum ne ki riewlum. 

U Khasi u tei ia ka jaitbynriew ha ki iai tylli ki 
mawbyreiew: Ka Kur, ka Ktien bad ka Khyndew. Ka Kur ka del 
ka tynrai jong ka longbriew manbriew Khasi. Shi kur tane 
shipara, haba ki leit shnong sha kano kano ka dong ne jeJ<a 
jong ka ri, ka Jinglong kur ka sah hi. Ka kyrteng ka lah ban 
kytla, ka ktien ka lah ban kylla bad ka shnong ruh kaba ki 
shong ka lah ban kylla, hynrei ka jinglong kur te kam ju kylla. 
Kum ka nuksa, la ong ba ki Mukhim, Shabong, Shallam bad 
Khonglam ki iaiong shikur - kawei ka kpoh. Ki wan na Umtangper 
(ka shnong kaba ia duh noh) ka shnong kaba don ha u pud 
Kheisi Jaintia. Na kane ka shnong ki don kiba leit shong shnong 
ha Synteng, ha War bad Khyrim. Teng teng haba ki iaium kur 
shipara hato kin ong ba nga dei u Khynriam, u Pnar, u Bhoi, u 
War ne kin ong ba ngi iaiong shi-pata, shi doh shi snam. Ha ka 
rukom Khasi, ka kur ka long kaba la pun, la kha, kaba long doh 
long snam- kam ju don ka kur iapan kylliang, ka kur bynrap ne 
ka kur kaba shu thaw hi. Haduh kine ki sngi ki ‘riew tymmen 
Khasi haba ki iakynduh para Khasi ki ju kylli, phi ki kur aiu ne 
ki kur jongno, nangta ki khun jongno. Kim ju kham kylli kyrteng. 
Ka kur nyngkong bud sa ki khun jongno. Nga sngewphylla 
lada don napdeng ki khun khasi khara kiba don tang ka kyrteng 
hynrei khlem kur khlem jait - hato kita ki dei ki khun Khasi ? 

Ka tynrai jong u Khasi 

Ka tynrai jong u Khasi haduh mynta ka dang sah ha ka 
jinglyngngoh. Bun ki stad pyrkhat ki la pyrshang ban tih ia ka 
tynrai u Khasi hynrei kirn shym lah ban poi ha kaba kut. I Dr. 
Hamlet Bareh i shat jingmut ba u Khasi hyndai u wan na ka 
rudwah jong ka wah Mekong ha ka thain Cambodia. I kdew ba 
don ka jaitbyriew kaba shim jait na ka kmie kaba khot Khasi 
ha Laos kaba don ka jingiasoh bad ka kynhun Moi bad Rade 

Jarai. I ong ka don ka jingiathuhkhana ba u Khasi u wan sha 
Assam na sha jngai bah na shaphang mihngi bad khatduh u 
poi ha kane ka jaka shong kaba mynta. U Gait pat u ong ba u 
Khasi u dei na ka kynhun Monkhmer haior ka nongrim ba u 
kren ia kajuh ka ktien- Khasi (Monkhmer family of language). 
Kiba bun ki riewpyrkhat, imat, ki sngew iahap jingmut bad ka 
jingkdew u Gait tangba lah ban don kawei pat ka jingshem 
kaba thymmai. 

Kawei pat ka rukom pyrkhat ka long ba ka jaitbynriew 
Khasi ka long ka jaitbynriew kaba don ha bneng ryngkat bad U 
Blei. Lyngba ka jingiathuhkhana pateng la pynsngewthuh ba 
ki khathynriew iing ne trep ki la don lypa ha bneng ryngkat bad 
U Blei kum u khlieh duh. Ka jingiathuhkhana ka ong ba hadien 
ba U Blei u la dep pynlong ia ka pyrthei, ka Mei-ramew ka la 
kyrpad ia U Blei ban thung u nongsynshar u ban synshar haior 
kiei kiei baroh ha ka pyrthei. La ong ruh ba U Blei u la kohnguh 
ia ka Mei ramew bad kumta u la khot ia ka dorbar jong ki 
khathynriew iing ne trep kiba iashong bad U. Ka dorbar ka la 
iaphylliew jingmut haior ka jingkyrpad ka Mei-ramew bad 
khadduh ka la rai ba hynniew iing ne trep kin hiar sha pyrthei 
lyngba kata ka jingkieng kaba don ha u lum Sohpet bneng bad 
khyndai iing ne trep pat kin sah ha bneng ryngkat bad U Blei. 
Ka jingiathuhkhana ka iathuh ruh ba ki hynniew trep ki sahkut 
noh ha khyndew hadien ba la dkut noh kata ka jingkieng sohpet 
bneng kaba pyniasoh ia ka bneng bad ka khyndew na ka daw 
ka jingleh pop u khun bynriew. Kane ka jingiathuhkhana pateng 
i kumba ka da long shisha bad iaiam ia u paid Khasi ban ngeit 
ba ki hynniew iing kiba wan na bneng ki long ka tynrai jong ka 
jaitbynriew Khasi. 

Ka jingpyrta shaphang to ri bad ka jaitbynriew u hynniew 
trap ha kine ki sngi mynta to la pynlyngngoh shibun ia ki khraw 
jabieng to juk mynta kiba la ju pyrshang ban wad ia to tynrai 
long briew man briew na ki lum ki wan bad na ki jingthaw ba im 
ba par jong kane ka sla khyndew. Ban pynshong nongrim ia 
kane to jingiathuhkhana pateng to pynkhih jingmut ia to rukom 
pyrkhat ki khtaw jabieng ban wad ia to jingshisha ba naduh 
mynno kita ki hynniew trep ki wan hiar na bneng sha pyrthei, ki 
wan hiar nyngkong ha tono to shnong, ki dei ki kur aiu bad to 
ktien toba kumno ki iakren. 

Ka don mh to jingiathuhkhana pateng kaba kham phylla 
bad kata ka long ba ka jaitbynriew Khasi ka wan mih na u lum 
‘Kamakhya.’ Ka ktien tynrai jong ka ‘Kamakhya’ to long ‘Ka 
Meikha’ lane ‘Kha na ka kmie’ (mother goddess). Na une u 
lum la kha ia to jaitbynriew Khasi bad, namartota, la khot 
kyrteng u kim ‘Ka Meikha.’ la une u lum ‘Ka Meikha’ la niew 
ba u long u lum uba kyntang namar na une u lum la kha ia ka 
jaitbynriew Khasi. Ki jingiathuhkhana pateng kiba bun ha la ka 
jong ka ri ki iathuh ba ia ka jaitbynriew Khasi la kha na ka 
kmie. La sngewthuh ba ia ka longkur longjait, ia ka niam ka 
rukom Khasi la bat da ka kmie namar ia ka jaitbyriew Khasi ia 
kha na ka kmie. La ong ba ia ka ri Khasi-Jaintia la tip kum ka 
‘Mei-rilum’ (ym dei Meghalaya) namar ia ka tynrai long-briew 
man-briew la mih na to kmie na ka ‘Mei-ramew’ Khasi. 

Ka jingiathuhkhana shaphang to ‘Pahsyntiew’ to long 
towei to nongrim kaba pynpaw ia to jinglong tynrai jong to 
kmie. Na to ‘Pahsyntiew’ la kha ia ki’Syiem Shyllong’. Kane 
ka dei kata to ‘blei longsyiem* (mother goddess) kaba la 
pynmih ia to longsyiem mansyiem kaba dang hiar pateng haduh 



mynta. Ka jingiathuhkhana shaphang ka ‘li dohkha’ bad ka 
jinghiar pateng ki syiem ‘Sutnga’; ka jingiathuhkhana shaphang 
ka nikom hiar patreng ka longkur long jait ha ri Khasi bad Jaintia 
ka pynpaw shai ba ym don ‘Khynriam’, ‘Pnar', ‘Bhoi’ lane ‘War’ 
hynrei ki long kawei ka jaitbynriew kaba hiar pateng na ki kur 
Laloo (law Shibdi), Kur Pakyntein (So Kpoh khadar warnai), 
kur Wahlang Pahsyntiew, Kur Majaw, l^r Slong (San syngkong), 
Kur Mukhim, Kur Kharsyntiew bad bun syrtap kiwei pat ki kur 
Khasi kiba don ka jingiadei bad ka jingiating kur para ma ki. 
Nalor kata, haba pynshong nongrim ia kiba bun ki kur ha ri 
Khasi bad Jaintia bad haba tih tynrai ia ka rukom hiar pateng 
ka longkur tongjait bad ia ka tynrai na kaba ki mih ka wallam ia 
kawei pat ka rukom pyrkhat kaba |:^nartatien ban ong bad ban 
pdiang ba ka jaitbynriew Khasi ka wan na kiwei pat ki jaka ne 
ki ri jong ka pryrthei. 


3. Ka Rukom ai jAit U Khasi 

Ka rukom ai jait u Khasi ha ka kmie ka long kawei na ki 
rukom kaba kham phylla haba ianujor bad kiwei pat ki 
jaitbynriew ha kane ka ri bad kylleng ka pyrthei. Kane ka 
jingarjalt sha ka kmie ka donlo jingiong tynrai naduh besdang 
ka longbriew manbriew ne ka longkur longjait Khasi. Ha ka 
rukom Khasi ka ‘Kur* lane ka ‘Kmie’ bad ka ‘Kha’ lane ‘Meikha’ 
ki long ki ktien kiba la khein kyntang bad khein kor haduh katta 
katta bad ka long ka bym bit ban kren thala lane pynhiar dor da 
kano kano ka rukom kren. Ki long ki ktien kiba shong sbai bad 
shong blei. Da kumwei pat, kine ar tylli ki ktien ‘Mei’ bad 
‘Kha’ ki long tang kawei ka ktien ‘Mei-Kha’ lane ‘Kha-na*lta- 
kmie.’ Kine artylli ki ktien ‘Mei’ bad ‘Kha’ ki la longdoh longsnam 
ha ka jaitbynriew Khasi bad na ki sa roi parum pareh ka longiing 



10 


longsem, ka longkur long jait, ka longkha longman bad ka 
longbriew manbriew ka jait bynriew Khasi. Kane ka njkom ai 
jait u Khasi sha ka kmie ka dang neh haduh mynta lait noh ki 
katto katne kiba la pyrshang ban ai jait sha u kp>a. Ha kane ka 
juk mynta la don bun ki khun kynthei Khasi kiba shong kha 
bad u nongwei bad u mynder ri bad kumta ki ai jait noh sha la 
u tnga. Don bun ruh ki khun shynrang bad kynthei Khasi kiba 
ai jait noh sha u kpa, uba long u shynrang Khasi wat haba 
dang im ka kmie. Kane ka rukom ai jait sha u Kpa, i kumba ki 
ibein ia ka long kur longjait bad ka longbriew manbriew Khasi 
kaba la seng la sdang da u longshuwa manshuwa. Nalor kata, 
ka don ka jingpyrshang hapdeng ki khun Khasi Khara ban 
pynkyila noh ia ka kyrteng tynrai jong ka jait, ka jingthaw 
thymmai ia ka jait, ka jingbynrap ia ka jait Khasi bad ki jait 
nongwei kumta ter ter. Ka jingmih na kane ka long, lashai la 
shisngi ha ki khun ki ksiew pateng la pateng ka jingiashongkha 
shongman kan long kaba kynrum kynram. Kan poi ka por ba 
kin ia shono kha shikur . Ha kata ka por, ka ‘Kha’ kan kylla 
‘Kur’; bad ka ‘Kur’ kan kylla‘Kha’. Ynda la poi haduh kane ka 
pud, ka shong kha shong man ka ia long thala thalein bad ka 
jaitbynriew kan byrsieh da ka shongsang. Ka lah ban poi ka 
por ba ki briew kin nym khein shuh ia ka shongsang bad kin ia 
shongkha katba mon kum ki mrad. Kata ka ktien ‘Kur’ ka 
ktien‘Kha’ bad ka ktien’tipbriewTipblei’ kan jah noh na ka 
jaitbynriew Khasi bad ka ri bad ka jaitbynriew hi baroh kawei 
kan shu kie-berong ei ha ki nongwei bad ki mynder ri. Nalor 
kata, ka jingiashongkha khleh badki nongwei bad ki mynder ri, 
ka pynduh noh ia ka jinglong tynrai ka kur bad ka snam Khasi. 

Kum ka nuksa, buh ka kmie kaba kyrteng ka Don-akor 
Kharkongngor ka don saw ngut ki khun • ar ngut ki khun shynrang 

badarngutkikhunkynthei. Shimbakiarngutkikhunshyntang 
kin long u A bad u B, bad ar ngut ki khun kynthei kin tong ka K 
bad ka O. Tharai u A Kharkongngor un iapoi kha bad ka L jait 
Lyngdoh, bad u B Kharkongngor un iapoi kha bad ka M jait 
Okhar. Shu buh lada ki khun u A Kharkongngor ki ai jait sha u 
kpa - ki khun u A kin long Kharkongngor. Ha kajuh ka rukom, 
baroh ki khun u B Kharkongngor kin ai jait sha u kpa - baroh ki 
khun u B Kharkongngor kiba long na ka kmie jait Dkhar kin 
long Kharkongngor. Lada ka long ha kane ka rukom, ha ka 
jaka ba kin iakhot ne kam para kha, ki la iaiong noh para kur. 
Namarkata, ki khun u A Kharkongngor kiba long na ka jait 
Lyngdoh ki la kylla Kharkongngor bad ki khun u B Kharkongngor 
kiba long na ka jait Dkhar ki la kylla Kharkongngor. Kaba mih 
na kane ha ki khun ki ksiew pateng la pateng jong u A bad B 
kin nym kynmaw bad niew kor shuh la la ka jong ka jait ne ka 
kur. Ki khun ki ksiew u A kin ym kynmaw bad niew kor shuh ia 
ka jait Lyngdoh bad kumjuh ki khun ki ksiew u'B kin ym kynmaw 
bad niewkor shuh ia ka jait Dkhar. Kan poi ka por ba ki khun ki 
ksiew u A bad u B kin iashong kha bad la ki jong ki kur bad kin 
nym iashong kha bad ka kur Kharkongngor. 

Shim pat mynta ka K, ka khun kynthei jong ka Don-akor 
Kharkongngor kan iapoikha bad u S. Syiem bad kumjuh ka D 
kan iapoi kha bad u P. Mylliem. Tharai ki khun jong ka K kin ai 
jait sha ka kmie, kumta ki khun jong ka kin long Kharkongngor; 
bad ki khun jong ka D kin ai jait sha u kpa, baroh ki khun jong 
ka D kin long jait Mylliem. Hadien habud ki khun ki ksiew pateng 
la pateng jong ka K bad ka D kin ym iakynmaw ia ka jinglong 
shipara-arkmie; ki lah ban iashongkha para ma ki namar ki 
khun jong ka K ki sah jait Kharkongngor bad ki khun jong ka D 
ki kylla jait Mylliem. Ha kane ka rukom Ki khyrii(i,Ksie\v pateng 

ta pateng jong ka Oon-akor Kharkongngor kiba kha na ki khun 
shynrang jong ka u A bad u B, bad ki khun kynthei ka K bad 0 
kim lah shuh ban iakhein ne niewtang ia ka jinglong shipata ne 
jinglong shi-bakha. Kaba mih nangta ka long ka jingkynaim 
kynram ka shong kha ka shongman bad ka jingiashong sang. 
Kane ka nuksa haneng ka long ka dak ka shin ba la paw ha ka 
juk mynta kham tarn ha kito kiba khein ia lade ba ki long kiba- 
la-shai (civilisedi. Kordit ia ka iaitbynriew lada ngim iohi inqai ia 
kaei ka ban sa iia. 


4. Ki Kur Khasi 


KI kpoh kiba mih na ka Jait Majaw 

1. Majaw 2. Lyngdoh Peinlang 3. Basaiawmoh 
4. Basaiawmah 5. Basaiawsnai 6. Basaiawrit 7. Lyngwi 8. 
Nongbri Kynrut 9. Hynniewta 10. Longpen II.Kurbah 12. 
Rapsang Marbisu 13.Sangkli 14.Muktieh 16. Khongwar. 

Sangkii - ki wan na ki san ngut shipara kawei ka kiaw. 

a. Sangkii Pator 

b. Sangkii Lalung 

k. Sangkii Rngi 

d. Sangkii Mawiong 

e. Sangkii Pardi. 

l . Jungai 2. Pohshna 3. Pohthmi 4. Pohlong 5. Pohsngap 

6. Manar 7. Tonay 8. Pohti • La ong ba ki tadei shikur. Jungai 
ka tynrai ka dei *Susngr. Ki wan na Nongbah. 

1. Lamin(Kajat), 2. Lamin (Kasah), 3. Lamin (Pud), 4. 
Lamin (Nai) 5. Lamin Kashnga), 6. Lamin (Kalang) 7. 
Lamin(Kadew)- la ong ba ki iadei shi kur. 

1 . Ngap Kynta 2. Sawian 3. Phanbuh 4. Phankon - La 
ong ba ki iaiong shikur - saw kpoh, kajuh ka ‘Mei tymmen. 

I.Tangsong 2. Syngkrom S.Tongpar 4.Tongper-Ki 
iakam kur. La ong ba ki Tangsong ki wan na Synteng. Ki leit 
shong shnong ha Mawlat bad nangta ki leit poi sha Nongkhlieng. 

1 . Suting 2. Khonglah 3. Talang 4. Surong 5. Rongksai • 
La ong ba ki iakam kur. La ong ruh ba ki Khonglah ki wan na 
Mawlat. 

Kshiar (mgibah) 2. Mylliemngap 3. Mylliempdah bad 4. 
Khongshei - La ong ba ki iating kur. 

1 . Nongrang 2. Lyngdoh Nongbsap 3. Nongbsap Pyrtuh 
4. Sohphoh - Kine saw jait, la ong ba ki dei tang kawei ka 
kpoh. 

N.B. Ki Mylliem Pyrtuh bad ki Nongbsap Pyruh kim iadei 
ki juh. Ki don ka jingiapher hapdeng jong ki. 

1. Khongsngi 2. Khongsti 3. Lyngdoh Maphlang 4. 
Khongnoh 5. Lyngdoh Nongpiur 6. Rapthap 7. Thawmuit 8. 
Pompyrthat 9. Mawlieh 1 0 Rapsang Nongpiur 1 1 .Khongstia 1 2. 
Mawlieh Lyngdoh - La ong ba ki iadei shi kur - Ki khun ka 
Khmah. Ki don baroh 12 jait. 

1 . Pathaw ne Khyriemmujat 2. Dohling 3. Kharsohnoh 
4. Dympep - La ong ba ki long shi kur. 

1 . Mukhim 2. Shabong 3. Shatam 4. Khonglam - La ong 
ba ki iadei shi kur. La ong ba ki wan na Umtangper (Kane ka 
shnong ka la duh noh. Ka don ha u pud Khasi Jaintia. 

Bon - Pasubon, Lipon, Rangad 

Tein - Pakyntein, War, Nikhia 

Wet - Paswet, Kynjing, Lytan, Lakiang, Katphoh, Lanong, 
Blein, Kma. 

Doh - Lyngdoh, Syngkon, Siangbud, Nangbah. 

Ki long Niangphoh wa ki iong Siangphoh wa ki iong 
shyrmang Jowai toh ki long Katphoh. 

Ki iong Niangliar wa ki iong Lakhon toh ki iong Lakiang. 

Ki iong kon ha Raliang toh ki iong Syngkon na Jowai. 

Ki iong Lywait wa ki iong Muthyan toh ki iong Lytan. 

Ki iong Pyrdiang toh ki iong Lanong. 

Khongmawloh - Ka tynrai ka dei na ka jait Thabah na 
Sohiong- 1 . Khongmawloh 2. Khongngai 3. Khongthngan 4. 
Khongni-ur.Khong-iang - La ong ba ki iaiong shikur. 

Thangkhiew - Ka tynrai ka dei na Kseh. 

1 .Thangkhiew, 2. Pariat, 3. Shyla 4. Blah(Synteng) - La 
ong ba ki iating kur. 

1 . Lawriniang, 2. Synrem, 3. Jarain - La ong ba ki iadei 
shi kur - Mynshuwa la ong ba la khot ia ki ‘Synrem’ namar ki 
wan na Synrem. 

Ha Riangmang ia ki Nongkynrih la khot ‘Nongphod’ bad 

ia ki Lyngdoh Mawphlang la khot'Kyllang’. 

Lamin bad Nongrum ki iakam kur. La ong ba ki Nongrum 
ki dei ki Lamin tangba ki kylla Nongrum ynda ki la poi sha 
Hima Khyrim. 

1 . Lyngdoh Kynshi, 2. Lyngdoh Nongbri, 3. Nongkynrih, 
4. Passah, 5. Shadap • La ong ba ki iaiong shikur. 

1. Mylliem Pyrtuh, 2. Mylliem Kamar, 3. Mylliem 
Thangsning 4. Mylliem Khun-syiem - La ong ba ki iaiong shi 
kur, kawei ka kpoh. Ki wan na Marbaniang ba shah beh ha ki 
kurKharkongngor. 

1 . Nongbsap Pyrtuh. 2. Lyngdoh Nongbsap, 3. Nongrang, 
4. Sohphoh - La ong ba ki dei na kajuh ka kpoh. Ki kylla 
kyrteng ynda ki leit shong shnong ha ki jaka bapher bapher 
jong ka ri Khasi bad Jaintia. Ki dei na Synteng bad ki wan 
shong shnong ha Nongbsap bad ki sa kylla kyrteng artat 
‘Nongbsap Pyrtuh’ 

Ki Syiem Sutnga:- 1. Syiemlieh Nongkhlaw, 2. 
Syiemlieh Nongspung, 3. Syiem Nongshai, 4. Syiem Sat, 
S.Syiem Umsaw Nongbri, 6. Kurkalang, 7. Muliar, 8. Mynso 
Shangpung, 9. Nongspung, 10. Nongsteng, 1 1 . Pakem Pajuh, 
12, Pyrtuh Shangpung, 13. Sutnga 14. Syiemiong Nongspung. 

Kiwei pat ki kur kum, ki Teron, Sen, Rympeit, Bamon, 
Tado kidei ki Kur Khasi paka • ka kyrteng kur jong ki ka kham 
pher na ki kur Khasi. Don katto katne ki kur ha ri Bhoi kiba don 
ka jingiasyriem bad ki kur Karbi Anglong. Ngim lah ban tip 
mano ba shim kylliang -ki Bhoi ne ki Karbi Anglong - donkam 
ka jingwad kaba bniah. 

1 . Khongsdoh - La ong ba ki dei ki Diengdoh. Ki wan nt 
shilietng ka Wah Umrew. La ong njh ba ki iatingkurbad ki Padoh 

2. Sohkhlet • La ong ba ki dei ki Sohtun na Sohra. 

3. Rumsong - La ong ba ki wan na ki thain Lynshiang. 

4. Khongwar - La ong ba ki dei ki Warkon ba hiar patent 
na ki Marbaniang. 

5. Kharwan - La ong ba ki dei ki Wankhar na Nngkrem. 

6. Manar - La ong ba ki wan na Sohkha bad Pamtadong 
mar shiliang ka Umlarem. 

7. Syngkrem - La ong ba ki wan na Mylliem, na ka jail 
Synrem. 

8. Pohlong • La ong ba ki mih na lum Shyllong. Ki leit 
sha Puriang bad ki pol kylleng kylleng. Ki iakam kur bad ki 
Pohti, Pohshna bad ki Pohthmi. 

9. Kharkongngor - La ong ba ki wan na liThor. 

1. Lapang, 2. Nongshli, 3. Lakhmi, 4. Mawnai, 5. 
Mawphniang, bad 5. Nongliang - La ong ba ki iadei kur - kawei 
ka kpoh. 

Ha Nongrim Jirang la ki Kur Naniaiieh, Pyrtuh Nannalieh, 
Sohphra bad Namlieh - La khot kylum“Rani” 

Ha Nongrim Jirang, Ki Syiem Dyngkhong, Syiemlieh, 
bad Syiemshai - la ong ba ki iakam kur- la khot kyllum'Wahlang” 
ne “Wahlang Pahsyntiew". 

Nalor kitei, don da ki hajar tylli kiwei pat ki kur Khasi 
kiba don ka jingiadei kur, iakam kur, iating kur kawei ia kawei 

pat. Kine ki kur Khasi ki mih na ki shnong -kiba pher bapher 
jong ka ri Khasi bad Jaintia bad na shabar ruh. Don ki kur kiba 
long kur na kaba pun, ba kha bad ba la pynsan pynrangbah, 
don ki kur kiba kylta long kur na ka kyrteng ki shnong kaba ki 
shong, don ki kur kiba kylla long kur na ka kyrteng briew haba 
ki leit shong shnong sha kiwei pat ki shnong, don ki kur kiba 
kylla long kur namar kano knao ka jingjia, don ki kur kiba shu 
long kur Khasi namar ki khun ki shim jait na u kpa nongwei ne 
kpa mynder ri bad don ruh ki kur kiba shu thaw hi (kham tarn 
ha ka juk mynta). 

Haba thain ba woh bha ia kawei pa kawei ka kur khasi, 
ia ka jinglong kur, ka jingiadei kur bad ka jingiating kur ka 
pynshisha ba ka jaitbynriew Khasi ka long tang kawei, kumba 
ong u khar Shilot - ‘i-Khas’ lane ‘Khasi’. 

Khnang ban pynneh ia ka jinglong tynrai ka kur Khasi, 
ka sorkar ka la dei ban buh da ka list ia ki Kur Khasi baroh bad 
ban ai certificate tang kat kum ka list ba la mynjur da ka Sorkar. 


5. Ka Ktien Khasi 


Haduh mynta ki stad pyrkhat ki dang pyrshang ban wad 
ia ka tynrai jong ka ktien Khasi. Katto katne ki stad pyrkhat 
hadien ba ki la lum lang ia ka jingmut jong ki lingquist, ki pynkut 
ba ka ktien Khasi ka long kawei ka tnad jong ka ktien Mon- 
18 

Khmer na ki thain mihngi. I Dr. H. Bareh ha ka tot jong i The 
History and Culture of the Khasi People’ Cal.1967 p.22 i 
pynskhem la ka jingiadei hapdeng ka ktien Khasi bad Mon- 
Khmer namar ki ktien bad ki kyntien ki long tang shi kynnoh. 
Ka jingdon ar ne lai kynnoh ruh ka long da kaba pyniasoh nadien 
bad nakhmat kum da ki ktien ‘pyn’, 'Byr*, ‘Jyn’ bad kumta ter 
ter. I Bah Ivan Simon ha ka jingkren jong i, ‘Nangno ka ktien 
Khasi ka wan’ ha ka Ail India Radio ha ka 1 1 ,2,76 i kyrshan ia 
kane da kaba pyni nuksa katto katne ki ktien tynrai(root words) 
kum: 


1. la u Maw, ki Palaung ki khot Mau; ki Mon, Kmau. 

2. la u Khia, ka ktien Khmer, Khia; ki Mon ki khot, Kla. 

3. la u khun, ki Mon ki khot Kon, bad kumta ter ter. 

I Bah L. Giibert Shullai ha ka jingkren jong i shaphang U 
Myllung SosoTham (bam kwai ha iing U Blei) ia k8d)a la broad- 
cast na ka All India Radio, Gauhati ha ka 1 .4.65 i la ong kumne: 
“Hadien ka snem 1841 la sdang ban buh ia ka ktien Sohra 
(Sohra dialect) ha ka thoh ka tar. Katba nang laid ki por katta 
nang bun ki kot ba la thoh ha ka ktien Sohra. Ka ktien Sohra 
suki suki ka la nang san nang san bad ka la kylla long ka ktien 
pdeng bad standard language jong ki briew jong ka United Khasi 
Jaintia Hills. La slem la ithuh ia ka da ka Calcutta University, 
ym kum ka Sohra dialect, hynrei kum ka Khasi language, la 
ka ktien Khasi la pynshong nongrim ha ka ktien Sohra, hynrei 
kam kut tang hangta. La pynwan dur pynitynnad bad 
pynriewspah ia ka da kaba pynrung ia kiba bun ki ktien bad 
kyntien ba la pyndonkam da kiwei pat ki thain jong ka Ri ha 
Khynriam, ha Pnar, ha Bhoi, bad ha War. Ka ktien Khasi, 
namarkata, kam dei shuh ka nongkynti jong ki Nong Sohra, 

hynrei ka la dei ka jong u Paid Ka Ri, naduh Rilang haduh 
Kupir (ba la sot na ka Improved Instruction in Khasi-NEHU) 

Ka ktien Sohra, ha kawei pat ka Hang, ka kylla long ka 
standard language jong u Khasi namar la pynrung ia ka ha ka 
thoh ka tar lem bad shibun kiwei pat ki ktien kyndong ka Ri. 
Ka Ktien Khasi, ngi lah ban ong, ka long kawei na ki ktien 
‘riewlum kaba riewspah tarn. Ngi lah ban bishar ia kane na ka 
jingdon ki ktien bad ki kyntien nongkyndong kiba ngim pat la 
pyndonkam haduh mynta, kum ka nuksa harum: 

Ki Ktien t?ad ki Kyntie n K hasi Np ngkyndo n g 

T nger - Ka jingtyngshain kaba long bymgut haba jur 
eh ka jingshit ka sngi (War) 

Rit - Sdiat (Lamin) 

Bneng - phliang (Lamin) 

Khyndew - Kju (Lamin) 

Khynnah - humbo (Lamin) 

Kynthei - Hantha (Lamin) 

Dieng - twia (Lamin) 

Ding - shmen (Lamin) 

Lyer-Saroo 
ling - Sni (Lamin) 
lohi - Shohmut(Lamin) 

Jaka - thaw (Lamin, Pnar) 

Jain - dia (Lamin) 

Lyoh - lympen(Lamin) 

Manwei -shohmen (Lamin) 

Maw - shmia (Lamin) 

Samia - darew(Laniin) 

Shyniang-Tyrma 
Tymmen - Shyrkiang (Lamin) 

Tympew - Pathi(Pnar) 

Ah • doh (kum ka ah-masi=doh masi, ah sniang = 
dohsniang) (VV!ar) 

Sher ksai - pyllait ksai (kum, sher ksai kot-kudi) 
Saiai-smiej(War) 

Jain-rad(War) 

Jumai • Khmi(War) 

Slem-lan(War) 

Sohmynthu - sohmynken 
Sohkhylam - sohbangkui 
Kheh • iam(Nohwet) 

Shriap - smat(Nohwet) 

Krih • iaid kai,etc(Nohwet) 

War- ka jakathem ne ka lhuh(kum, ka Pat-Warka shnong 
Pynter = ka mut ka them ka shnong Pynter, ka War Nohwet, 
etc.) 

Ki-yeh - u hymmen(War) 

leng-klep - mih teng bad jah noh jar(War) 

Ngeh- peit(War) 

Tohjaw heh - Pyrsoh - (Mawlynnong) 

Tbhjaw lit - Sohjet - (Mawlynnong) 

Lynnai - la u jyntang jong u synsar uba dang ieng ha 

khyndew ia khot ‘lynnaf bad ia u syntiew uba ju pyndonkam ha 
ka sar-iing, la khot ‘jongsar'( War) 

Diat - mong(Sadew) 

Kyrha - khot(Sadew, Mawsynram) 

Oin - hep rit lane para rit (War) 

Sariah - shngain(War) 

Tep-lop - lant khleh biej (War) 

Shyot - u moina (War) 

Ryot - ba duna ka jingsngewthuh (War) 
Khapai-kren(War) 

Bakseng - ba la rangbah (War) 

Shek - jingpruid (War) 

Slap Kyrtiah Prut - u slap uba pynkyla lyndang lut ia u 
i<ba, u krai bad ia kiwei pat ki jait jingthung • u wan borabor ha 
ii bnai October man ka snem. (Mawpran) 

Slap Kylla Maw - u slap uba kit lut ia ki maw bad ki 
|dieng wat haba u wan tang shiteng kynta (War). 

Ngen -rung(War) 

Bsiah - rung (Pnar) 

Dam - shylliah (War) 

Kpai - btuit (Sadew) 

Sylliam - syrpai, khem met (War) 

Shrai - bitar (War, Pnar) 

Shynnam - shisha(War) 

Lar - poi (Nohwet, Mawlynnong) 

Latai - ka kor kyllain ksai kotkudi (Nongkrem) 

Ish ' kaba pynpaw ia kaei kaei kaba itynand 
Panur- rusnKRiwai) 

Pohngem - ka thapbawa(Nongtyngur) 

Thapbawa - ka dei ka jait thapbawa kaba pyllun bad 
kaba jrong kumba shi inshi tarn (Nongtyngur) 

Kjat - mow (Jirang) 

Bniat - Imen (Jirang) 

Shniuh - suhkhlew (Jirang) 

Khot - kreh (Jirang) 

Lyngknot - knor (Jirang) 

Mula - langkrei (Jirang) 

Kmie - mu (Jirang) 

ieng - hei (kum, ieng joit = hei sing) (Jirang) 

Niut- bun (Jirang) 

Opei • tui(Jirang) 

Dwar - halew(Jirang) 

Jingbam - theibiem (Jirang) 

Jingdih - theisi(Jirang) 

Mynta - hani (Jirang) 
shibit - swet(Jirang) 

Khiew - kumpi (J(rang) 
siej - jong (Jirang) 

Ai pier - ai-ei (kaba pynpaw ia ka jingsngewrit haba pan 
(Nohwet) 

Ai-jikoh - aiei (kham jur ban ia ka ka aipier. Nuksa: ‘Jikoh 
seh lakor • sngewbha seh ai tympew) (Nohwet) 

Pran - ia lade (Sadew) 

Phatiang - dohnud (liver) (War) 

Tharu - u tangkro uba ha syndah dohnud (War) 

Doon - jWeh (War) 

Dop - ka ktieh (War) 

Pandora - wat pan dor 
Dam - shylliah (War) 

Enrol - ym don shuh (ki ktien sha ki dong Sepngi) 
Enrat - la lut khoit (ki ktien sha ki dong sepngi) 

(O' 

Jhai - Pang (Rangthong) • 

Kyndor - pang malu mala (Rangthong) 

Marai - pang (War) 

Niurai - bym shait bha (War) 

Hurai - sngewpang (War) 

Kuna - ka masari ker pyrjong (War) 

Em-ma-wieh - don ne ym don (War) 

Da kynshoh - leit jngoh tang tiak(War). 

Da ngeh - leit jngoh tangba kham slem(War) 

Samir - ia kano kano ka shnong kaba kwah ban pyniasoh 
la lade bad kawei pat ka shnong, ia kata ka shnong kaba kwah 
ban pyniasoh la khot ka ‘Samir* jong kata ka shnong kaba 
pdiang ban pyniasoh(War) 

V Bah Julong - Kumba bah sniang - uwei na sha khmat 
bad uwei pat na shadien (Nohwet) 

Symbot - ki briew kiba iit eh ia la ka jong ka riam da 
kaba phai sha kadiang bad sha kamon kham tarn haba phong 
da ka riam thymmai (Nohwet) 

Jisuwan - i hun (War) 
Lwar - khlaw ( Jirang) 
Barei - kper (Jirang) 
Smow - maw (Jirang) 
Mow - kjat (Jirang) 
Tei - kti (Jirang) 


Sohra 

Jirang 

Lamin 

Jain 

dow 

dia 

Lynti 

Ihen 

then 

Urn 

am 

am 

Jhur 

jew 

jia 

ling 

sni 

sni 

Kti 

tei 

ta 

Bniat 

Imen 

Imen 

Khmut 

markong 

markong 

Shkor 

Tarlang 

tyrang 


Jah-sutra - Jah khlem tip shuh ne ym lap shuh 
Shomphra - ktieh (Mawlong) 

Jor-rah(War) 

/ Pyrhoh - Ka jingdiang kum ka bol buh jhur, etc (War) 
Hoh - kwah ne donkam (Nohwet) 

Bsieh - rymwiang(Nongkrem) 

Muna - Bymi(Nongkrem) 

Pyrtuit - kyrteng(Pnar) 

Thyr-ein - jingshit(War) 

Lakor - tympew(War) 

Thoit - isbad(Nonglaitdom) 

Boit> khynnah nt(War) 

Ka-it • interest(Pnar) 

Had - haba shong haior u kulai(Nongkrem) 

Tnger - hori2on(Nohwet) 

Ang - u lain(Pnar) 

Tyor • kyrkieh eh(Mawryngkneng), beh mrad(War) 
Khynro - u samla(Pnar) 

Khyliud • ka samla (Pnar) 

Thiej - plan(Pnar) 

Slein - sngap(Pnar) 

Ka ktien Khasi, ha kawei pat ka liang, ka tyllun sawdong 
ia ka ri Khasi bad Jaintia na kawei ka shnong sha kawei pat da 
kajuh ka ktien hynrei ha ka rukom kren kaba iapher Kum ka 
nuksa: haba ngi mih na Shillong ban leit sha ki thain Sohiong 
bad sha baroh ki dong sepngi, ki ong, 'dth’; hiar khyndiat 
shaphang shathie sha ki thain Mawsynram, kin ong, ‘lei’; hiar 
shuh shuh sharum sha ki thain Tangmang bad Umniuh, kin 
ong’da’; mih na Umniuh ban leit tang khyndiat kynta sha ki 
thain Nohwet bad Mawlynnong, kin ong, ‘le’; kumba shiteng 
kynta na Mawlynnong sha ki thain Nongtyngur bad Lapalang, 
kin ong'da’; hiar pat sha ki thain Lamin, Sohkha, kin ong, ‘lia’; 
kiew biang shaneng sha ki thain Jowai bad sha baroh ki dong 
Jaintia, kin ong, ‘lai’; leit pat shaphang shatei sha ki thain 
Bhoi, kin ong biang ‘le’ kumba ong ki nong Nohwet. Ha kajuh 
ka rukom, ka ktien ‘don’, ‘em’, bad ‘en’ ka tyllun sawdong ia 
ka ri Khasi bad Jaintia kat kum ka jinglong jong ki briew bad ki 
shnong ba ki shong. 

Lada ngi kwah ban ia ka tynrai ka ktien Khasi, ngi dei 
ban pule ia ki ktien nongkyn<k.>ng(dialects). Da kaba pule ia ki 
ktien nongkyndong ngi lah ban p/nshong nongrim ia ka tynrai 
ka ktien Khasi. Ka jingpyndonkam ia ka ktien Sohra ha ka 
thoh ka tar ka pule ka puthi kam mut satia ba ka dei ka ktien 
tynrai hynrei ka long ka standard language ba la ithuh da ki bor 
University bad ki bor sorkar. Ka jingtip bad sngewthuh ia ka 
ktien tynrai ka iarap ban pule ia ki jait ktien jong kiwei pat ki jait 
bynriew kiba iasyriem bad ka ktien Khasi bad ka kata ka iarap 
ruh ban pynshong nongrim nangno u Khasi u wan bad na kano 
kajaitbynriew. 

Kumba la ong shakhmat.u Khynriam, u Pnar, u Bhoi. u 
War bad u Lyngngam ngi del kawei ka jaitbynriew Khasi. Ka 
jingiapher ki ktien bad ki kyntien (dialects) ba iakren kam mut 
ba ngi iapher ka jaitbynriew lane ngi wan na ka jaitbynriew ba 
iapher. Ki ktien nongkyndong ki iapher na kawei ka shnong 
sha kawei pat. Wat ha kajuh ka shnong ki don ki kyntoit kiba 
iapher ha ka ktien bad ka sur. Kane ka long ka rukom salonsar 
ha kylleng ki ri ka pyrthei. 

6. Ka Khyndew ka Shyiap 


Ha ri Khasi bad Jaintia don lai tylli ki rukiom pyniaid ia 
ka khyndew ka shyiap ba la buh da u Longshuwa Manshuwa 
naduh hyndai hynthai. Kita ki long -Ka Ri Raid, ka Ri Kur bad 
ka Ri Kynti. Ka ri Raid ka dei ka khyndew jong lang lane ka 
khyndew ia bam lang jong u khun u hajar uba shong ha kata ka 
Raid bad u bym don khyndew la Jong. Uno uno ne kano kano 
kiba shong ha ka Raid ki lah ban skut bad pyndonkam ia ka 
khyndew katno katno katba donkam khlem da siew dor na ka 
bynta ka rep ka riang ne na ka bynta ban shna iing shna sem 
bad khvei kiwei de ki jingdonkam tangba kim lah ban die duh 
lane die shawei pat kurn ia ka jong. Haba kim pyndonkam 
shuh, ka khyndew kan sah biang jong ka Raid. Ha kine ki sngi 
rnynta, bun ki ri Raid ki la kylla ri Kynti. Kane ka shong eh ha 
kito ki Raid kba shah ban leh kumta. 


Ka ri Kur ka dei ka khyndew jong lang jong kano kano 
ka kur ne jait kaba dang iamih na kajuh ka kpoh. Ki ju thung ia 
u Rangbah kur u ban pyniaid ia ka khyndew ka shyiap na ka 
bynta ka kur. Baroh ki khun kynthei pateng la pateng ki ioh 
bynta na ka khyndew kur ban shna iing shna sem bad ban rep 
ban riang, kat kum ka jingai bynta u rangbah kur. 


Ka ri Kynti ka dei ka kt^ndew jong u lane ka briew shimet. 
Ki lah ban leh katba sngewbit ia ka khyndew jong ki. Ka ri 
Kynti ka long kaba thied da ka dor ka spah bad da la ka jong ka 
umsyep. Ym don marx) mano ba leUr ban tuklar. 

KA JINGPYNDONKAM lA KA KHYNDEW: 

Ha ki phew snem bad ki spah snem kiba la leit noh, ki 
briew ki pyndonkam ia ka khyndew tang na ka bynta ban shna 
iing shna sem bad ban rep ban riang. Hynrei ha kane ka juk 
mynta ia ka khyndew la pyndonkam na ka bynta ka madan 
iaiehkai. ka surok kali, shna karkhana bad la tih ia ka khyndew 
na ka bynta u dewiong, mawshun, bad kiwei kiwei ki mar poh 
khyndew bad ki tih ruh na ka bynta ban ioh shyiap bad maw 
ban shna iing shna sem. 

Ha ki snem kiba la leit noh,kham bun ki briew kiba shong 
ha ri Khasi bad Jeuntia ki long ki nongrep. Ha kine ki sngi mynta, 
ba la shai ka pyrthei, ki briew ki la sdang ban trei ia ki kam 
kiba pher bapher. Kito kiba la nang la stad ki kham ia beh ia ka 
kam Sorkar. 

A.KA REP KA RIANG; 

Ka rep ka riang ka long kawei na ki kam ba kongsan eh 
ha ka ri Khasi bad Jaintia. Haba shu shim kyllum ki briew kiba 
im ha ka kam rep ki long kumba phra phew na ka shispah. 

Haba kren shaphang ka jinglong ka mariang bad ka 
khyndew, ka ri jong ngi ka long kaba iadei bad seisoh bha bad 
kaba lah ban thung bun jait ki jingthung kynthup ia ki jhur bad 
ki soh. Hynrei haba ngi phai pat sha ki jaka kiba bit ba biang 
ban rep ki duna haduh katta katta, ka lah ban long tang kumba 
arphew bynta na ka shispah bynta. Ka daw jong kane ka long 
ba bun ki jaka ki bym long rep: don ki jaka kiba bun u Mawshun, 
u dewiong bad kiwei pat ki mar hapoh khyndew, don ki jaka 
kiba shlei da u shyiap bad u maw bad bun kiwei pat ki jaka 
kiba khohruh khohram kiba dap da ki riat ki ram. 

Ki jingrep ba kham kongsan ha ka ri jong ngi ki long: U 
kba, ka riewrhadem, u krai, ka shriew, u phan myngngor bad u 
phankaro . (Ha kine ki sngi mynta, ym ju don shuh kiba rep 
krai). Ha ki thain Jaintia, Ri War bad Ri Bhoi ki jingthung ba 
kongsan ki long u kba, u kwai, u tympew, u sohniamtra, u 
sohmrit khlaw bad kiwei kiwei. Nalor kine, ha ka ri jong ngi ki 
thung laiphew jait ki soh bad ki jhur ki jhep. U synsar uba ju 
long mynno mynno u mar khlaw uba long ha ki rial ki ram, u la 
kylla long mynta uwei na ki jingthung bakongsan uba bsa ia ki 
nongrep. 

Ki Nongrep jong ngi ki pyndonkam borabor da ka eit- 
masi, eit- sniang, eit- kulai bad kiwei kiwei ki jait sboh ba la 
pynlong na u phlang bad ki niut ki nier na ka bynta ban thung 
phan bad kiwei kiwei ki jait jingthung. Ka khyncjpw ka sburbha 
bad ki jingthung ruh ki seisoh shikatdei. Ym ju pynlehnohei ia 
ka khyndew lada rep bun ne syllai. Wat ha ka rep shyrti ne 
jhum ruh ym ju pynlehnohei ia ka khyndew. Ki jingthung kiba 
mih na ka khyndew ki long kiba bang ba shngiam bad ki long 
ruh kiba tei ia ka met. Ki briew ki long kiba koit bakhiah krat 
bad kiba khlain ba ksah bha. Ki long kiba im tymmen shongprah 
shongshang. 

Dang khyndiat snem naduh ba la sdang roi ka jingstad 
saian, ki briew ha ri Khasi bad Jaintia ki ia sdang ban 
pyndonkam ia ka sboh dawai, kum ka Ammonium Sulphate, 
Uria, Super Phosphate bad kiwei kiwei ki jait dawai ba pynmih 
thymmai na ka por sha ka por. Haba pyndonkam da kane ka 
jingstad saian, shipor ka khyndew ka seisoh bha kham bun 
shah ban ianujor bad ka rukom rep kaba mynshuwa. Hynrei 
katba nang mih ki snem ka jingpynmih soh ka nang duna nang 

duna bad tang khyndiat snem ka khyndew ka la kytia ‘ dew- 
shrah bad eh kum ki maw. Kumba long mynta bun bah ki jaka 
lum, ki pynthor kba, ki kper bad ki syllai, kiba ju long, mynno 
mynno kiba seisoh, ki la kylla ‘dew - shrah bad eh kum ki maw. 
Ka daw jong kane ka long ka jingpyndon jhulum ia ka sboh 
dawai. Ki Nongrep Khasi khamtam ki nongrep nongkyndong ki 
dang sahdien bad kim pat sngewthuh ban pyndonkam ia ka 
sboh dawai ha ka rukom kaba dei. Ka jingmih na kane ka 
pyntroin lut ia ka khyndew kaba seisoh. Na ki dak ki shin, 
kumba ka paw mynta, bun bah ki jaka lum, ki pynthor kba bad 
ki kper ki shu sah shrah namar bym long shuh ban rep lane 
lada rep ruh ym lah shuh ban pynmih dor kumba ka dei ban 
long. U kba bad u phan kiba long mynno mynno u thied snam 
jong ka jaitbynriew kiba kyrshan ia ka ri bad ka jaitbynriew, ki 
la kylla long mynta tang ki jingbam rneng. Ki nongrep kim smat 
shuh ban rep namar ka khyndew kam seisoh. Nalor kata, ka 
jingtih dewiong, tih mawshuh, tih shyiap, tih maw bad kiwei 
kiwei ki mar poh khyndew bad ka jingpom pathar ia ki khiaw 
wah baheh bad barit ka la pynjulor bad pynjot thiaw ia ki lum ki 
wah bad ia ki jaka rep. Nalor kane ka jingtih pathar ia ka khyndew 
ha ki jaka lum bad ki them, haba wan u slap uba jur u kit lut ia 
ka khyndew bad ka sboh baroh sha ri dkhar. Lada ngim 
pyrshang ban iada na kane, ka ri iong nai kaba iu long mvnno 
mvnno ka ri kaba seisoh. shen kan sa kvila Iona ka ri shviao . 

Ha kine ki sngi mynta haba ngi iaid ha ki nongkyndong 
kylleng ka ri Khasi bad Jaintia ngi iohi ia ka jingeh ba ki khun 
samla ki iakynduh. Kito kiba kyndoi jakpoh da ka rep ki la 
lyniar namar ka jingbym seisoh shuh ka rep, nalor kata, ka 
jinglut ha kaba thung bad ka jingmih na ka rep kim iadei dor 

shuh, la Icham bun ka jinglut ban ia ka jingioh. U phan uba ju 
pynmih mynshuwa shiphew shah mynta urn lah shuh ban 
pynmih wat tang shishah njh. Ka dor ka long kaba tad, bun 
kiba iehnoh ia ka rep namar ka bam than ia ka bai seng. Kito 
kiba ju rep kba ruh ki la ngiah ban rep namar ba bun ka jinglut 
ban ia ka jingioh. Kito pat kiba ju trei khlaw ki la sdang sakma 
shane bad shawei namar ki khlaw ki la sdang synlen. Kito kiba 
im da ka byila sngi ki la lamwir namar ka duna ka jingbylla. 
Bad kito kiba la pyndep ia ka jingpule da ka jingkhmih lynti ban 
ioh kam sorkar, ki la shu thad sngi kum ki Wangriang namar 
bym ioh kam sorkar- Shano ka jaitbynriew kan poi bad kumno 
kan long- ngi ap sa tang ia ka por. Ki Nongialam jong ngi ki ju 
pyrta borabor ban pynim ia ka ri bad kyntiQW ia ka jaitbynriew 
- aiu ki la leh?. 

B. KA SPAH NA KI MAR HAPOH KHYNDEW : 

Ka ri Khasi bad Jaintia ka long kawei na ki ri turn kaba 
riewspah ha ka jingdon ki mar hapoh khyndew. Ki mar kiba 
kham kongsan ki long u dewiong, u mawshun, u siliminite bad 
ki dewbyrtha. Dang shen la shem ruh ia u Uranium ha ki katto 
katne ki jaka ka ri Khasi. Kiwei pat ki mar khyndew ki long u 
copper, ka ksiar, lead bad zine, u granite bad kiwei kiwei. La 
ong ba ki mar poh khyndew tang ha ki thain Jaintia ki long 
kumne harum:- 

(a) . Mawshun 402.00 Millian Ton. 

(b) . Dewiong 30.65 Millian Ton. 

(k). Kaolin 1.30 Millian Ton. 

(a) . MAWSHUN ; I Bah Sparbah Lyngdoh i ong ba kat 

kum ki Geological investigations la antad ba don haduh kumba 
4,000 Million ton u mawshun ha ka jylla baroh kawei. ( Khmih 
na ka kot ka “ mariang bad ka spah jong ka P.32), la u mawshun 
la pyndonkam na ka bynta ban shna dewbilat bad ia uba kham 
khuid la pyndonkam na ka bynta ban shna ' calcium carbon- 
ate’ bad calcium carbide’ bad kiwei kiwei de ki jingpyndonkam. 
Kumba long mynta, ia u mawshun ia tih kham bun na ka bynta 
ban phah sha Bangladesh bad kiwei kiwei ki jaka ha ka ri In- 
dia. Ka spah mawshun ka long kaba khraw hynrei ka ri bad ka 
jaitbynriew kam ioh jingmyntoi ei ei namar ngim don ki karkhana 
kiba biang. Ka jingmih ka long ba kiwei pat ki jylla khraw spah 
ka ri India bad Id bar ri ki ioh khlong ei kum ki kmin ia u mawshun 
ka ri Khasi bad Jaintia. Kan sa poi ka por ba u mawshun ruh u 
lah ban iut noh da ka jingiai khlong jong kiwei pat ki jaitbynriew 
ba bun paid. 

(b) DEWIONG: I Bah Sparbah Lyngdoh i ong ba kat 
kum ka “Estimated Reserves," u dewiong ha ka jylla baroh 
kawei u don kumba 530 Million Ton. Ha ka ri Khasi bad Jaintia 
u don tang kumba 170 Million Ton. Uba bun u don ha Garo 
Hills. 


Kumba long mynta ia u dewiong la tih ban shalan sha ki 
Jylla bapher bapher jong ka ri India bad Bangladesh. Ha ka ri 
jong ngi la ioh ban pyndonkam tang ha kaba thang ding shna 
Mawit bad dewbilat. Lehse, ka jaitbynriew jong ngi ka lah ban 
pyndonkam tang shi bynta bad khyndai phew khyndai bynta 
la ioh ban pyndonkam ei da kiwei pat ki jaitbynriew na ka bynta 
ki jingpyndonkam bapher bapher. 

Naior u mawshun, u dewiong bad u seliimanite la don 
mynta ka jingpyrshang ban tih sa ki dewbyrtha (Kaplin), u ura- 
nium bad khvei kiwei ki mar khyndew. Khlem pep yn sa khlong 
lut ia ki mar khyndew baroh ha ka ri Khasi bad Jaintia. 

Ka jingma kaba ap mynta ka long ka jingwan tuid kynsan 
ki jaitbynriew kiba pher bapher-ki riewlum, ki nongwei bad ki 
mynder ri na kylleng ka ri India bad nabar ri ruh ban wan shong 
basa ha Sor Shillong, ha ki khappud ka ri Khasi bad Jaintia 
bad ha ki jaka pdeng jong ka ri khamtam ha ki jaka ba jur ka tih 
dewiong, tih mawshun, tih surok bad ki jaka ba don ki karkhana. 
Ka ri Jong ngi ka long da shisha ka ri kaba rit, kaba seisoh, 
kaba riewspah bad ka jaitbynriew kaba tang shitroh.A/p/ 
sheotiena ba kine ki iaitbvnr^ kiba wan shonabasa kin sa 

kvlla long trai ri bad bama npi ktoa Iona ki trai ri nqln sa kvila 

long ki mynder ri . Ka jingiai kylla ka jingsynsharVa buh borabor 
ia ki rit paid ha ka jingeh bad jingma. 

Kumba ka long mynta, ki jaka shong jaka sah ki la nang 
duna la jan man la ka shnong. Ka jaka rep ka la nang sah 
shrah bad nangduh, ki wah ki la nang tyrkhong, ki umpohliew 
ki la mgat lut bad sa tang katto katne por bun ki shnong kin 
nym ioh shuh wat tang ka um dih ruh. Ka jingpom pathar ia ki 
khlaw bad ka jingtih jhulum ia ki mar poh khyndew ka la 
pynsniew lut ia ka ri bad ka jaitbynriew. Kane ka pateng bynriew 
mynta i kumba kan bam duh noh baroh ia ka spah kaba don ha 
sla bad poh khyndew. Hato ngi ju pyrkhat ia kaapot ka pateng 
bynriew Khasi ka ban wan? 

Ka jingma kaba sniew tarn kaba ap ia ka ri bad ka 
jaitbynriew ka long ka jingiadie iathied sop sop ia ka khyndew 
ka shyiap, ki iing ki sem, ki dukan iew, ki kali bad khvei kiwei. 
La ngim ioh da ki dak jingkhein kiba thikna hynrei la ong ba 

don bun Id Khasi kiba die duh sop sop ia la ka jong ka khyndew 
ka shytap, ki iing ki sem, ki dukan iew, ki kali bad kiwei kiwei 
ha ki nongwei. Ka jingdie ka dei sha ki nongwei hynrei ia 
pyndonkam da ka kyrteng Khasi ha kata ka rukom ban ym 
don mano mano ba lah ban shem. Don napdeng ki Khasi kiba 
die ia ka khyndew ki die mh ia la ka longrynieng da kaba die 
noh ia ka kyrteng ha ki nongwei. Ka kyrteng Khasi ka long 
kaba lah dor bha ha iew ha hat hapdeng ki nongwei. Kane ka 
jingdie sop sop la ong ba ka long naduh u paitbah haduh ki 
nongialam ne nongsynshar ka ri. Ki paidbah ki die namar ba ki 
duk, ki nongkhaii ki die ban pynheh ia ka kam khaii, bad ki 
nongialam ne nongsynshar ka ri ki die ban ioh peisa ban 
pynskhem ia lade ha ka kam long nongialam. Kane ka jingiadie 
iathied sop sop ka jur bha ha ka Nongbah Shillong bad kiwei 
pat ki nongbah ka ri Khasi bad Jaintia. Mynta ka la sdang ban 
par shaduh ki jaka nongkyndong jong ka ri. Ka jingdie noh ia 
ka khyndew ka shyiap bad ki iing ki sem ha ki nongwei ka long 
ka jingdie duh ia ka ri bad ka jaitbynriew. Ngim tip la ki bor 
'sorkar ki ju pyrshang ban wad bad shem ia kane. Mynta kaba 
donkam eh ka long ia u paitbah bad ki Seng Bhalang ban wad 
bad shem ia kane khnang ban nym buh ia ka ri bad ka jaitbynriew 
ha ki jingeh lashai la shisngi. Kawei kaba ngi dei ban kynmaw 
bad kata ka long ba katba ka jingsynshar riewlum ka dang 
biang dang laid bha kane ka jingiadie iathied sop sop kan nym 
paw hynrei lada jia ba ka wan ka jingsynshar nongwei baroh ka 
khyndew ka shyiap, ki iing ki sem bad ka kyrteng Khasi kaba 
la die duh kan long ka jong ki nongwei.Shisha, lada ka long 
kumta, ka ri bad ka jaitbynriew Khasi kan sa kylla long kum ka 
ri Lum Tripura lane kum ka ri shyiap Palestian. 

(K) KA SPAN NA Kl KHLAW Kl BTAP: 

Ka Rt Khasi bad Jaintia ka long ka ri kaba riewspah ha 
ka jingdon ki mar khlaw. Ngl don bun ki khlaw ki btap kynthup 
ia ki khlaw dieng -kseh. khlaw dieng- met bad ki khlaw kiba 
dap da ki siej bad ki shken. Ngi don ki jait khlaw, kum kl khlaw 
kyntang, khlaw sorkar, khlaw shnong, khlaw- kur bad kiwei 
kiwei. Ha kine kl khlaw don bun ki jalt dieng- kiba heh bad kiba 
rit- don ki mrad kiba pher bapher, don ki jalt sIm kiba phylla, 
don kl jait khniang laiphew jait. don ki thapbalieh ba bun rong 
bad kordor, don bun rukom ki jait kynbat kiba long dawai bad ki 
bym long dawai, don ki soh khlaw kiba bang bad kiba shngiam 
bad bun kiwei pat ki jait jhur bad jingthung kiba shu tong hi ha 
khlaw. 


Kumba long mynta ka spah kaba khraw eh kaba ngi lah 
ban ioh ka long da kaba pynmih ia ki dieng sawdong- dieng 
kseh bad dieng met. Kiwei pat ki dieng. kum ki diengbti, 
diengngan, dienglieng, diengsning, diengsohli-ia, diengtusei, 
diengsal, diengrai, diengsoh manil. dieng sohphan; ki long ki 
dieng kiba kordor kiba ju pyndonkam na ka bynta ban shna 
iing, shna shuki, shna miej. almari bad kiwei kiwei ki 
jingdonkam. Ha ki khlaw jong ngi don bun ki dieng kum ki 
dieng- lamaki, dieng - sohliia, dieng soh- mylleng, dieng jalwan 
kiba pynmih ki sla bad ki soh kiba pyndonkam na ka bynta ban 
airong ia ki jain ki nep, ki khiew bad kiwei kiwei ki tiar, ban 
shna dawai bad kiwei kiwei ki jingdonkam. Ym tang katta don 
bun jait ki jait kynbat kiba long dawai bad kiba lah ban shna 
jingiewbih laiphew jait. 

Ki jait jhur kiba ngi ioh na ki khlaw ki long: jabuit, jakhain, 
jakhait -rap, jakhria ne jamiaw, iapied,]ada. ja-ngew,jahynwiat, 

ja-iaw, jajar, jajew, jalyngkhan, jalmut, jalynniar, jalynnoh, 
jalynsher, jamaw, jarain, ja rynglud, jathang, jatira, jamyrdoh, 
khlingsyiar, hursheng, ja-ut, bad kiwei kiwei Id jait jhur khlaw. 

Nalor kina don bun jait ki soh khlaw kiba shu long hi bad 
don ruh kiba shu thung, kita ki long: Soh brai, sohbtap, sohbroi, 
sohkhlur, sohkhyllam, sohkhyllum, sohkyrsiew, sohkwit, 
sohngam.sohiong, sohjhalia, sohlang, sohlapa-iat, sohlew, 
sohliia, sohlyngkait, sohma, sohmanir, sohmod, sohmylleng, 
sohmyndong, sohot, sohphi, sohpieng, sohpriam, sohshanglew, 
sohsken. sohshur, sohniamtra, sohryngkham-sohum, 
sohpaitputaw, sohshiah ne sohphairew, sohben, sohkhawiong, 
sohmiuh, soh-jylih, sohlong, soh-lyngdkhur, soh-myngngor, 
sohpai, sohphoh Nongkhlaw, sohpong, sohshan, sohtyntoi, 
sohpura bad kiwei kiwei pat ki soh. Na kine ki soh, don kiba 
long ban shna dawai bad kiwei pat na ka bynta ban bam, ban 
shna ashar, shna umsoh bad bun kiwei kiwei ki rukom 
pyndonkam. U Sohniamtra u long uwei na ki soh kiba wedlam 
ka spah kaba khraw man la ka snem ia ka ri bad ka jaitbynriew. 
U kwai u long uwei pat na ki jait soh khlaw uba long ka 
jingkyrshan kaba khraw ia ka ri bad ka jaitbynriew khamtam ki 
briew kiba shong ha ki khappud ka ri Khasi - Jaintia bad Bang- 
ladesh. Ka jingmih shisnem shisnem ka long kumba arphew 
klur tyngka. 

Ki jait sim kiba ngi lah ban shem ha ki khlaw ha ri Khasi 
bad Jaintia ki long: ka lyngdkhur, u kbeit, ka kuku, ka dkhoh, 
ka tyngab, u khlieng, u pukni, u swalia, kaslieh, ka kyllabadur, 
ka lyntait, sim krai, sim kyllai dohdit, sim puhdieng, sim 
puhwieh, sim sohphoh, sim tung, sim tyngwieng, sim dkJiaw, 
sim paitpuraw, ka lorni, sim jyilop, sim syiem-balieh bad 
bastem, moina, kyrkhiah (u kynja moina uba kren briew), sim 

rynniaw, langbyrkaw, ka saro, sim puhnei, sim phniang ja-iing, 
ka sim snad, ka sim leit iew, ka shain bthuh, ka tyut, ka sain, 
ka syiar khiaw, ka sim sier, u iar tung.iar khiar, shyrwat- iong 
bad bthuh, ka sim khar bad don bun kiwei kiwei pat ki sim kiba 
wan na ri dkhar kiba shongkai shipor bad ki phet noh. 

Ki mrad kiba lah ban shem ha ki khiaw ka ri Khasi bad 
Jaintia ki long: U khia, ka dngiem, u hati, ka sier, u bthong, ka 
skei, u myrsiang, u niang khiaw, u ksar, u diong khied, u bsong, 
u bshad, u phyllad, ka kyrbei, u ‘la thapsim, ka rabit, ksih, kui, 
risang- dieng bad risang khyndew, ki khnai( ki don bun rukom) 
bad don bun kiwei kiwei pat ki mrad kiba ngim lah ban niew 
kyrteng lut. 

Nalor kine kiei kiei kiba ngi la niew kyrteng haneng, ngi 
shem ruh bun ki jait khniang, jait skain, bad kiwei pat ki kynja 
jingthaw ba im ba par kiba shong ha ki khiaw ha ka ri Khasi 
bad Jaintia. 

Haba ki khiaw ki shong rben, ka iarap ban bat ia ka 
jingsyaid, ia u slap bad ka Iyer. Ka jingdon jong ki khiaw ka 
iarap ruh ban pyniaid belt ia ki aiom kumba ki long. Ha kito ki 
phew snem kiba la leit noh ngi dang ioh mad ia ki saw aiom, ka 
pyrem, ka lyiur, ka synrai bad ka tiang. Ngi dang iohmad ia ki 
jhur khlavy kiba bang ba shngiam, ngi dang iohsngew ia ka 
jingkynud ki khniang, ia ka jingpah sngewtynnad ki sim, ka 
jingpyrta ki mrad khiaw, ka jingkhih win ki jakoid. Ngi dang ioh 
mad-ia ki umpohliew kiba mih na ki lum bad mawsiang, ngi 
dang ioh jngi ha ki pung, ki phud wah bad ki wah bah bad ngi 
iohsngew ruh la ka jingbyrthen ki kshaid bad kumta ter ter. 

Ha ki sawphew bad sanphew snem ba la leit, ki briew ki 
pom dieng, lada na ka ri raid ne ri kur ne ri kynti ki dajied, tada 

dei ba ki pyndonkam na ka bynta la ka jong ka ling, ka shnong 
ka thaw ne na ka bynta ban khaii ha la ka jong ka ri- kim ju 
pom katba lap ba shem ki da tyngkai ia ki dieng kiba dang 
lung, dangim bad ki kham iabeh ban pom ia ki dieng kiba la 
law, kiba la iapstai, ne iapieng, kiba la pyut ka dyngkhong, 
kiba la sator ki thied ki jaw, kiba la khohsnep, kiba la dkut kliar, 
kiba la khoh sapied, kiba la shong ksain ne niang byrnai ha ki 
metbah bad kiba la mangkariang. Namar ka jingieid jong ki ia 
ki dieng ki siej, ka khlaw ka btap ka shong roen, ka khyndew 
ka seisoh bad ka shnong ka thaw bad ka ri hi baroh kawei ka 
shong syaid. 

Lada iathuh ia ki Sarnia ki juk mynta ia ka spah kaba 
ioh na ki khlaw ka ri Khasi bad Jaintia, kumba la kdew hangne, 
lehse kan long ha ki tang ka jingphylla bad ka jingphohsniew. 
Kumba long mynta, kin ym lah shuh ban iohi ia kiei kiei kiba la 
kdew hangne, namarba ym don shuh ki khlaw kiba heh bad 
rben, kumba long mynshuwa, hynrei ki lah ban iohi sa tang ia 
ki maw, u shyiap bad ki lum kiba synlen. 

Kane ka jia long namar ha kine ki arphew bad laiphew 
snem kiba la leit noh, ka la don ka jingpom pathar ia ki dieng 
ha khlaw naduh kiba heh haduh kiba rit. Ym tang ia ki dieng, ia 
ki syntiew khlaw, ki nuit maw bad wat ia ki thied dieng la phut 
ne jynrat lut na ka bynta ban khaii. Ki mar khlaw naduh ki 
dieng ki siej bad haduh ki kynbat bad ki nuit khlaw ka ri Khasi 
bad Jaintia ki long kiba iaid iew bha ha ka jylla baroh ka ri India 
bad shabar ka ri. Kumba long mynta, ki khlaw kiba dang sah ki 
long sa tang ki khlaw sorkar, 'Law - kyntang’, khlaw shnong 
bad katto katne ki khlaw ri kynti. Lehse kaba sah ka lah ban 
long sa tang kumba shiphew bynta na ka shispah bynta ki 
khlaw ha ka ri baroh kawei. Kumba long mynta, ym don shuh 

ki khlaw kiba rben, ym don shuh ki dieng heh, ym don shuh ki 
dieng kiba rem dor, kiba sah ki long sa tang ki dieng kiba la iaw 
ha ki khlaw Sorkar bad kiba dang lung ha ki khlaw ri kynti. 

Ha kine ki khyndiat snem, ka Ig don ka jingpyrshang na 
ka liang ka sorkar bad ki Seng Bhalang ban pynkhih ia u paitbah 
ban thung dieng. Nga sngew ba donkam ban don ka Seng 
Thung Dieng kaba khlain ban pynshlur bad pynkhih paitbah 
ban iathung dieng ha ki jaka baroh kiba la sah shrah, ban tyngkai 
ia ki khlaw kiba dang sah bad ban hikai ban nym tih pathar ia 
ka khyndew ka shyiap ne ki mar poh khyndew. Da kane kan 
iarap ia ka pateng bynriew ka ban wan ban ia ioh bynta lem na 
ki jingkyrkhu kaba U Blei u la theh ha ri Khasi bad Jaintia. 


7. Ka Synshar Khadar 


la ka ri Khasi bad Jaintia la ju tip mynshuwa kum ka ri 
Laiphew Syiem bad Khadar Doloi. Ka long ka Ri Lum kaba 
khraw, kaba itynnad bad kaba riewspah. U Ni u Kong u saindur 
ia kane ka ri ban long ka ri synshar paitbah ha kata ka rukom 
ba naduh u Syiem haduh u paitbah ki don ka bynta bad ka 
jingkitkhlieh ban tei ia la ka ri bad ka jaitbynriew. Baroh ki 
nongshong shnong ki don kajuh ka bor, ka burom bad ka jait 
ka kynja ha ka imiang sahlang. 

Nalor u Syiem, u Doloi, u Wahhadar, u Lyngdoh, don sa 
ki Myntri, ki Sordar, ki Basan, ki Rangbah Shnong neTymmen 
Shnong, ki Rangbah kur, ki Rangbah Dong bad kumta ter ter. 
Baroh kitei ki nongsynshar ki don ia ka jong ka jong ka bynta 



40 


ha ka Hima, ka Shnong, ka Dong bad ha ka imlang sahlang. 
Kane ka rukom synshar paitbah ha ri Khasi bad Jaintia ka long 
kum ki kynwoh kiba suhthied ter ter naduh ki kam ling kam 
sem haduh ka kam hima sima. Ha ka hima ba synshar da u 
Syiem, ia u Syiem la khot ‘ U Syiem U Kmie’. 

Ha ri Khasi bad Jaintia naduh ki durbar shnong haduh 
ki durbar hima, ka rukom ha kaba jied ia ki nongsynshar, ka 
jingpyniaid ia ki kam ki jam ha ka shynshar ka khadar, ka long 
kaba ia syriem bha na kawei ka shnong sha kawei pat. Barabor, 
la ju jied ia ki nongsynshar napdeng ki briew kiba la kham 
rangbah ne kham iaw, kiba don ka main rangbah, kiba don ka 
nia ka jutang, kiba don burom bad kiba don ka nam ba bha. Ha 
ki longshuwa manshuwa, ka nam babha ka kham khraw bad 
kham don bor ban ia ka tyngka- ka tyngka kam ioh jaka ha ka 
dohnud jong ki- lada ha u nongjied ne u nongshah jied. 
Namarkata, ka hok ka ieng rasong bad ka burom u briew ka 
tyngshain. Baroh ki nongsynshar ki dei ban synshar katkum 
ka mon ne ka rai jong ka durbar pyllun jong ka shnong ne 
hima. 


Ha-kiporfnynshuwangik)hMaJ(alKv, kabumniaad ka 
jingtip briew tip blei ki nongsynshar Khasi naduh u Syiem haduh 
ki rangbah shnong. Hapoh kine ki l^ynd iat snemJ <a la don ka 
jingkylla kaba khraw ha ka kam synshar khadar. Kumba paw 
mynta, naduh ba ia wan ka jingsynshar laitluid ha ri India, i 
kumba ka jingsynshar paidbabJndiaJca t^lun nob ia karukotj) 
synshar paidbah khasi kaba la saindur da u longshuwa 
manshuwa Ka jingsynshar laitluid kaba shisha kaba la ju long 
baroh shi katta ka la kylla long noh ka jingsynshar laitian. Kata 
ka hQjkJta.soU(am don shuhj ka jin^ip briaiiv tipMei ham don 
shuh. ka jingiatip lem kam don shuh, ka akoMiad ka burom 

longbriew manbriew kam don shuh, ka mynsiem laid ri kam 
don shuh, ka jinglong kawei ha ka ri kam don shuh bad kaba 
sah la long tang ka laid shimet bad ka jingjot. 

U paidbah u ud ia u nongsynshar ba u shat kylla, u 
nongsynshar, ha kawei pat ka liang, u ud ia u padibah ba u 
bam kylla. Ha ka por elekshon,ka por ba dei ban jiad la ki 
nongmihkhmat ne nongsynshar ka ri, ki nongjied, lohsa, kirn ju 
pyrkhat kiba kumno ki briew kiba dei ban long ki nongsynshar 
ka ri. Kum ha kane ka por ki nongjied ne u paitbah ka ri ki 
pyrshang pynban ban shim kabu na ki nongialeh elekshon 
(Candidate). Kito kiba im sngi ka thap ja kyntien ki leh kumta 
da kaba par sian ban ioh ja kyntien na ki nongialeh elekshon 
katba dang shongshit ka jingpynkhreh elekston, kito kiba kymi 
ka dih kiad, ki dawa hi khui ban ioh dih, kito kiba la mar mlien . 
^ ban khwan peisa, ki am hi kbit kum ka jynrein ban ioh paisa. Ki 
briew kiba la thmu ban iaieh elekshon, ki hap ban pynsngewbha 
bad pynhun ia ki nongjied da kata ka jingkyrmen ban jop ha ka 
jingialeh. Ki hap ban pynkit da ki phew hajar bad da ki lak 
tyngka tang na ka bynta ban khawai bad ban thied da ka tyngka 
ia ki nongjied khamtam ia kito kiba kwah tyngka. . Kum ha 
kane ka por, ka dor kl nongjied kam iapher ei ei bad ka dor jong 
ki mrad. Lehse ki mrad ki kham kor ban ia ka dor briew. 

Haba ngi phai sha keine ka liang, ka ri bad ka jaitbynriew 
jong ngi ka dang sah dien haduh katta katta. Tang na ka daw 
ka elekshon, don kl iing kiba lapait iapra, don ki briew kiba 
kylla nongshun paramarjan, kiba iashun para briew bad don 
ruh ki shnong kiba iapait iapra. HookJ, ka jingpynkhreh ia ka 
elekshon ka long tang khyndiat sngi hynrei ka jingmih na ka,ka 
pynpyut ia ka ri bad jaitbynriew. 

Kawei pat kaba sahdien ha ka jaitbynriew Khasi ka long 

ba don katto katne kiba shah rem ha ka elekshon, ki kylta long 
noh tang ki riew madan- ki duh noh ka bor ka burom bad ym 
don ba niewkor shuh ia ki. Kito pat kiba jop ha ka elekshon ki 
klet noh ia la ka ri bad ka jaitbynriew bad ki kynmaw ieid tang 
.ia ka shuki bad ki kali. Kane ka jia long namar ba ka kam 
synshar ri ka la hiar dor bad ka la kylla long noh mynta tang ka 
'<kam khaii. Ki nongkhaii kin hap ban trei shitom ban pynim bad 
pynriewspah ia lade bad ia la ka ri katba ki nongsynshar ri kim 
donkam ban da trei shitom hynrei kin thaw da ki lad baroh, 
iada kaba hok ne ka bym hok, ban pynriewspah ia lade da ka 
dor bad ka spah jong ka ri. 

la ka jaitbynriew Khasi la niew kum kawei na ki 
jaitbynriew kaba la synshar da ka akor ka burom, ka jingtip 
briew tipblei, ka hok bad ka sot, ka nia ka jutang bad da ka ain 
longbriew manbriew. La niew ruh kum kawei na ki jaitbynriew 
kaba khraw jutang bad kaba proh jabieng. Ka jingshisha jong 
kane ka long ba u Khasi u don ka sap kaba kham pher ha ki 
•phang trei kam baroh. Ki briew <kiba don burom, kiba tipbriew 
tipblei, kiba biang ka kyrdan jingpule bad kiba don ka sap kaba 
biang ki kloi ban iashim bynta ha ki kam bapher ba()her jong ka 
ri — kaba phylla ka loiig ba kibaTcham bun kum kita kilciar ban 
iashim bynta ha ka kam nongialam ne nongsynshar ri. Lane 
Iada don kiba kum kita, u paitbah jong ka ri lehse urn pat nang 
ban pdiang bad ban niewkor ia ki. Namarkata, ngi khmih lynti 
ba ki briew ki ban synshar ia ka ri jong ngi kin long ki briew kiba 
kumno? Toi ha ka jingshisha, ka kam nongsynshar ka long ka 
kam kaba don burom bad kaba kyntang • kaba ktah ia ka lap 
ka im jong ka ri bad jaitbynriew. 

Haba ki briew ki kren shaphang ka PoKtica, ki mut ban 
ong ia ka jinglong MOC, MLA bad MR Ha ka jingshisha, ka 

jingmut ba iar jong ka ktien Politic ( Greek Word) Polls, ne 
politeo ne Politicia ka long ka jinglong nongshongshnong.ka 
jingpyniaid ia ka kam shnong kam thaw, ka jingiaid belt ha ka 
jingiatip lem babha, ka jingiarap lem ia ki para briew ha ki liang 
baroh, ha ka jingiatreilang bad ki borsynsharna ka bynta ban 
tei ia ka ri bad ka jaitbynriew. Ka ktien hi da lade ka long kaba 
bha, kaba khuid bad kaba kyntang, ka kylla long kaba jakhlia 
namar ki briew kiba tngit ki wan rieh tngen ha ka. 

Kumba long mynta, ka ri bad ka jaitbynriew ka im namar 
ba don ki riew ieid ri kiba aiti mon sngewbha ia lade ban shakri 
ia ka ri lyngba ki Sengbhajang, ki Seng trei mon sngewbha 
bapher bapher, kiba trei ha ki kam sorkar, kiba trei ha ki skul 
pule, kiba trei lyngba ka thoh ka tar, ki kot khubor bad kiwei 
kiwei ki kam babha. Hynrei haba ngi phai pat sha ka kam 
synshar ri - (Politic) ngi i duh jingkyrmen bad aflatien ruh ia ka 
lawei jong ka ri - borabor ngi iohi tang ka jinqiapait iapr a. ka 
jingiabishni, ka jingkwah bor, kwah burom, kwah spah, ka 
jingpyrshang ban pyniapher para ■briew bad ka jingieid shimet. 
Ngi khmih lynti ba kane ka pateng mynta kan leit noh bad ka 
pateng ki samla kan wan ban saindur thymmai ia ka synshar 
khadar ha ka ri haT<a rukom bad ka nongrim u Long'shuwa 
Manshuwa jong ngi. Ki briew kiba ieid shisha ia la ka ri kim 
del ki briew kiba la jied da u Paidbah hynrei ki del ki briew 
kiba jied hi da lade ban aiti ia la ka jingim ban shakri ia ka 
ri bad ka jaitbynriew. 

8. Ka Spah Bymhok 


(a) Ka Spah:Ka spah ka thew ia ka peisa - tyngka, ki 
ling ki sem , ka khyndew ka shyiap bad ia kiei kiei baroh ba 
niew kum ka spah. Ha ka rukom pyrkhat Khasi, ki khun ki kti 
bad ka jingkoit jingkhiah la niew ba'ka long ka spah. Haba 
iakynduh iano iano ha tynti, ki new tymmen kin kylii,‘Phi ki kur 
jongno ? nangta ki khun jongno?, nangta, phi iadon katno 
shipara? Lada ki ong, ‘Ngi ia don hynniew ngut ne shiphew 
ngut’, kin ong ‘ Phi kiba riewspah’. Kim ju kham kylli kyrteng. 
Ha ka rukom Khasi, ka kyrteng kam da long kaba donkam 
khamtam haba pyndonkam ha iing ha sem, lane ban khot 
kyrteng iano iano ki sngew long khlem akor ne sngew long 
tohmet kumno re. Ki kham sngewbang ban pyndonkam da ka 
kyrteng sin, kum ia ki briew kiba la rangbah bad don khun, kin 
ong ‘ U kpa uta uta,' lane ia kiba dang samla bad dang khynnah, 
kin ong, * Bah’ ‘tO^ng’ bad kiwei kiwei ki kyrteng sin. Kumba la 
ong haneng, ha ka rukom pyrkhat Khasi ka iing kur lane ka iing 
kaba iaroi parum pareh, kaba biang ka ja ka doh, kaba shongsuk 
$hangssrin,^aba lakoit iakhiah RTft, 1»ta ka longka spMi.Kane 
ka lah ban iapher na kata ka ‘Standard of Living’ kaba ong ki 
Phareng. Ha kane ka juk mynta, ba la shai ka pyrthei, ka kyrteng 
ka la sdang ban laid kam khamtam haba iatrei ia ki kam bapher 
bapher. 

(b) Kamai ia ka hok: Kane ka long ka ktien kaba 
shongsbai ha ka rukom pyrkhat Khasi. Ki ‘ riew tymmen ki ju 
pyndonkam borabor ia kane ka ktien khamtam haba sneng ia 
ki khun ki ksiew pateng la pateng. Kaba u Khasi u pyndonkam 
ia ka ‘Hok’ ka ‘Sof ka thew ia ka Jingbha, Jinglong khuid bad ka 

jingshisha. Ka hok ka thew ia ka longtynieng kaba kynthup ia 
ka ktien, ka jingmut jingpyrkhat bad ka dohnud u briew. Haba u 
Khasi u ong ‘ Kamai ia ka hok' u mut ban ong ba ka jingim ka 
dei ban long kaba synlar, kaba hok bad kaba shisha, kaba ym 
dei ban long da kumwei pat. la kiba kamai ia ka hok, ki para- 
briew ki ia pyrto, ki da kyrkhu kyrdoh bad u Blei ruh u kyrkhu. 
Kaba pyrshah ia ka hok ka long ka pap ka sang, kaba lamler 
bad shukor, bad ki para briew ki tim ia u bym hok, uba arsap 
bad u ‘suid-tan u pynjynjar. 

(k) Ka peisa ioh-ei: Ka mut ka peisa kaba shu ioh khlem 
da trei shitom ne khlem da kamai da la ka jong ka umsyep. Ka 
lah ban long ka peisa kaba shu ioh kha^ei na madan madiah 
ne ka peisa kaba ai sngewbha mano mano namar kano kano 
ka daw. la ka peisa ioh - ei, ki ‘ riew tymmen kirrt shah ban buh ' 
lang bad ka peisa kamai. la kane ka peisa dei ban buh la ka 
jong lane ban pynlut noh. Ki ‘ riew tymmen jong ngi ki sngewthuh 
ba ka long ka bym bit ban pyniakhleh tang ia ka peisa kaba la 
kamai da ka umsyep bad ka peisa johei. Ki sngewthuh ba 
kano kano ka peisa kaba la kamai hok da ka umsyep, haba 
ioh ban pyndonkam, ka ai iinqhun bad ka tei ia ka met bad 
mynsiem, ka longbriew manbriew bad ka long- iing long sem. 

(d) Ka peisa iakhalai: Ka peisa iakhalai ka long ka peisa 
kaba u briew u knieh kynthet ia ka hok kiwei da ki buit bymman 
I laiphew jait ha ka jingiakhalai. Ka jingiakhalai ka lah ban long 
ha kano kano ka rukom - k aba paw bad ka bym paw. Ki ‘riew 
tymmen jong ngi ki niew ia ka peisa iakhalai ba ka long kaba 
tngit kaba u briew u kamai da ki buit bymman. Ka peisa iakhalai 
ka pynsniew ia ka jingmut jingpyrkhat, ia ka mynsiem bad ia 
ka longrynnieng man rynieng u briew- Uba ioh iakhalai bad uba 
duh iakhalai ki long ha kajuh kgjyQiead- Ki ‘riew tymmen ki 

niewtang ba ka long ka bym del ban pynmng ia ka peisa iakhalai 
ha ling hasem bad ka long ruh ka bym bit ban bsa la la ki khun 
ki kti da ka peisa iakhalai. Borabor, ka peisa iakhalai ka wallam 
ka jingtim ia ka longbriew manbriew bad ka longiing longsem 
namar ka long ka peisa kaba shu knieh kynthet ia ka hok kiwei 
pat da ka jingiakob iathong, ka jingialeh ryngkat kajingkheinduh 
bad da ka jingiamai iatim, Ka peisa kaba ioh- kamai da ka 
jingiakhalai kan leit phai bianq sha ka jinaiakhalai. 

(e) Ka bam - sap ne bam tyngka; Ka bam sap ka long 
kawei pat ka rukom kamai u briew ban ioh peisa. Kane ka 
ktien bam sap ka long ka ktien kaba dang pyndonkam shen. 
Kham mynshuwa lane katto katne phew snem mynshuwa ki 
briew ki ju pyndonkam da ka ktien bam tyngka. Ka ktien bam 
tyngka ka long ka ktien kaba eh bad khor katta katta ha ki 
shkor jong ki nongsngap. Ha ki por mynshuwa ka ktien bam 
tyngka ka kham thew ia ki nongshohnoh briew lane ia kino 
kino ki briew kiba kamai peisa na ka bynta kano kano ka kam 
sniew. Kane ka ktah ia u nongai bad u nongpdiang ia ka peisa. 
Ka jingpynbam tyngka lane thong tyngka ka long ka kam kaba 
sniew tarn kaba u briew u leh da ka bynta ban ioh ia kano kano 
ka jingthmu. Ka jingpynbam tyngka bad ka jingbam tyngka ka 
long ka kam khein duh kaba pyntriem shikatdei ha ka imiang 
sahlang Khasi. Kane ka ju wan jia tohkhat let ha ka imiang 
sahlang Khasi. Ha ka rukom Khasi haba ioh kem kum ia kine i 
ki briew, la ju pyndait diengsong bad khi-lai- nuid ia ka khlieh 
jong ki ban ai nishan ba ki long ki nongkam sniew lane 
nongshohnoh briew. 

Ha kane ka juk mynta, ba la shai ka pyrthei, ka 
jingpynbam tyngka ka wan ha kawei pat ka dur- ha ka dur kaba 
kham i don akor phewse ha ka jinglong bad jingleh kaba sniew 

kham sniew ban ia ki jingleh ha ki por uba rim bajah. Ha kito ki 
por ka jingbam tyngka ka long tang uwei lane amgut duh bad 
kata ka jingbam tyngka ka long tang shisien ha ka shi jingim u 
briew. Hynrei ha kane ka juk mynta ka jingbam tyngka ka long 
khlem kut trai, u bnew u iai bam katba dang sah ka snep bad 
ka shyieng jong u. Kumba ong ki kpa tymmen jong ngi, ‘Peisa 
- tyngka,’ tang ka kaba pynpisa kaba iai dawa ban leh ban 
dup ioh peisa, kam pher lada pang ka mynsiem bad ringswai 
ka jingim. Ka jingbam tyngka kam ai jinghun- katba nang bam 
katta ka nang dawa. 

Ha kine ki sngi, katba nang iaid ka por, ka ktien bam 
tyngka ka la nang duh bad la mih sa ka ktien bam sap. Hooid, 
ka ktien bamsap kam dei ka ktien thymmai hynrei ka long ka 
ktien kaba kham jem bad kham suk ia ka shkor jong ki 
nongsngap. Kumba paw mynta, kito kiba la nang phareng bad 
kiba mar mlien bha ia ka corruption bad kiba la ju bam shngiam 
ruh da ka, kirn sngewdei ha lade ba ka dei ka ‘Corruption’. Ban 
pynksan ia lade, kin ong ba ka dei ka‘Commision,’da kane kin 
nang pynjur ka jingbam tyngka, bad kata kan long ka hok ia ki. 
Kumba long ka ktien phareng ‘Corruption’, ka ktien ‘ Bamsap’ 
ruh ka lah ban jah noh bad kito kiba ju bamsap kin sngewthuh 
ha lade ba ka dei ka ‘Bai iarap’, bad da kane kan pynpyut ia ka 
long rynieng jong ki, ka longiing iongsem bad ka imiang sahlang. 
Lada ka bamsap ka la suhthied ha ka ri bad ka jaitbynriew, ka 
ktien ‘Kamai ia ka hok* kaba long ka nongtymmen jong ka 
jaitbynriew Khasi kan sa noh putet. 

(g) Ka dor jong ka JingbamsaprKa jingbamsap ka long 
kawei na ki jingkamai kaba shu ioh ei kumba shu khat. Ka 
jingbamsap ka iapher na ka jingiakhalai. Ka jingiakhalai ka long 
ka jingkamai kaba shu duh lynter, lah ruh ban ioh shisien arsien 

bad kata ka long tang ki briew kiba donbok; bad ka jingbamsap 
ka long ka jingkamai kaba shu ioh lynter bad kata ka long da 
kaba kjit ia ka umsyep bad ka hok kiwei pat. Ki briew kiba 
bamsap ki bam ar maloi- ka maloi kaba rit bad ka maloi kaba 
fieri. Ka maloi kaba rit ka long kata ka jingkamai da ka umsyep- 
ka jingkamai ia ka hok- kaba hap ban trei shitom ban 
pyndonkam lut ia la ka bor, ka buit bad ka jingiaishah khnang 
ban ioh ia la ka bhah kaba la mang katkum ka jingtrei bad ka 
jingim u briew shimet shimet. Ka maloi kaba heh ka long kata 
ka jingkamai kaba shu ioh khat ei buk buk kaba ym donkam 
ban da trei shitom lane ban pynlut por hynrei kaba lah ban ioh 
da ka buit sianti bad da ki jingpyndonkam bym hok ia la ka 
jingtrei kaba la buh ia u ban trei khnang ba un im. Ka maloi 
kaba rit ka long kata ka jingkamai kaba ioh da kaba shu mang 
da ki nongaikam, Ka long ka jingkamai kaba ioh ka jingkyrkhu 
na ki briew bad na ki nongaikam. Ka maloi kaba heh ka long 
kata ka jingkamai kaba shu ioh et da ka jingtrei bym hok ia la 
ka kam kaba la buh ban trei bad kaba shu knieh kynthet ia ka 
peisa na ki briew kiba iadei kam khamtam na kiba duk ba suk, 
bad kaba shu bam ei ia ka peisa u paidbah lane ia ka peisa 
kaba la mang na ka bynta ka jing pyntrei kam. Ka maloi kaba 
heh ka long ka jingkamai bym hok kaba ioh lum da ka jingkhnium 
bad jingtim ki para briew. 

(ng) Ka jingmih na ka jingbamsap: Kumba la ong 
haneng ka jingbamsap ka long ka jingkamai bym hok. La buh 
ia u briew ban trei ia ka kam kaba beit bad kaba hok. Haba u 
briew u pyndonkam. bakla ia kata ka kam kaba u trei u pyntngit 
ia ka. U briew uba bam sap u pyntngit ia ka kam ha ki lai 
bynta. Kaba nyngkong, u pynhiar dor bad pynjah burom ia ka 
jinglong ka kam. Kaba ar, u shim ka tuiop lane ka jingsiew 

kabatxang ia ka kam kaba u trei- kam pher la u'trei ia ka kam 
kaba rit ne kaba khraw. Kaba iai, na ka juh ka kam bad ka 
bynta kaba u trei u thaw ka jingkamai bym hok bun shah ban ia 
ka tulop ne ka jingsiew kaba u dei hok ban ioh. la kane ka 
jingkamai u khiong na ki briew kiba iadei kam bad u, la ki long 
kiba riewspah ne kiba duk basuk, lane u khiong na ka tyngka 
kaba la mang ban pyntrei kano kano ka kam na ka bynta ka 
jingbha bad jingpynroi ia ka ri bad jatbynriew. la kane ka 
jingbamsap la ong ba ka long ka jingkamai bym hok bad kaba 
la ioh da ka jingtim na ki para briew, la ka long ha kaba paw ne 
kaba rieh. Ki briew kiba ia don bynta ha kane ka jingkamai 
bym hok ki ai da ka bym banse ryngkat bad ka jingkhnium bad 
jingtim. Don ruh ki briew kiba jakhlia kiba pynshlur ia ka 
jingbamsap. 

Ha ka rukom pyrkhat khasi, ka ktien tlm ka long kaba 
sniew, kaba wallam ia ki jingpang, jingeh bad jingjynjar. Haba 
ki kmie ki kpa ki tim ia la ki khun, kin nym ioh jingkyrkhu, kaba 
mih ka long tang ki jingeh bad jingjynjar. Ki kmie ki kpa kirn ju 
tim made! ia la ki khun lait noh tang haba ki la leh ka kam kaba 
pynsngewsih kthang ia ki. Haba ki briew ki tim ia ki para briew 
ryngkat bad ka daw kaba biang, kito kiba shah tim kin ym ioh 
jingkyrkhu. Da kumwei pat, kata ka jingtim ka ktah ia u shimet 
bad ia ka ting hi baroh kawei. Kito lei lei kiba tim bad jingpynbam 
da ka nia ka jutang khamtam ha ka jingiadei bad ka kam peisa- 
tyngka ka kjit ia uta uba shah tim da ki jingjia laiphew- jait- lada 
kaba paw ne ka bym paw ruh - ka lah ban jia noh lane jia ha 
kano kano ka por. Uba shah tim u lah ban ym sngew ei ei 
hynrei un nym ioh jingsuk. i kumba urn lei lei hynrei u Iona u 
ta kordit ka jingim. * 

U Khasi u pyrkhat ba ka peisa bamsap ka long ka bym 

dei ban bsa khun lane ban pyndonkam na ka byna ka ling 
sem, namar long ka peisa kaba shu ioh-ei ryngkat bad ka jingtim, 
ka peisa jong ki para briew ne ka peisa jong u paitbah. Dei tang 
ka peisa kaba pynmih na ka umsyep kaba long ka nongkynti 
bad ka hok kaba lah ban tei ia ka longiing longsem,ka longbriew 
manbriew bad ka longrynnieng. U Khasi u sngewthuh ba ka 
ktien hok bad ka kam hok ka kham kor ban ia ka peisa namar 
ka tei ia ka longbriew manbriew bad ka longiing longsem. Ka 
peisa ka lah ban rung bad ka lah ban mih hynrei kahok, ka sot 
bad ka jingshisha ka iaineh skhem bad ka nang tyngshain. 

U Khasi u sngewthuh ba ki khun ki long ka jingkyrkhu. 
Uwei pa uwei u khun uba la kha sha ka pyrthei u wanrah hi la 
ka jong ka bam. Namarkata, Jian im donkam ban kamai tang ia 
ka hok, ym donkam ban thok, ban shukor ne ban shim ei bad 
bam ei ia ka peisa jong kiwei. Haba u khun u pan peisa, u da 
kylli pyrthew ia ki jingdonkam bad shuwa ban ai, u da khan 
bad da thew katno dei ban al, ioh tarn ne duna ia ki jingdonkam. 
Urn Ju kham ai madei ia ka peisa namar u sheptieng ioh ka lam 
..shaka jingjot; sa kaweipat, ka peisa kamaihokka long kaba 
dei ban da leh sumar, ban tyngkai bad kunai katba lah. Ki 
khun, ha kajuh ka rukom, kim ju pan madei haba ym donkam. 
Haba u kpa u ioh ban ai ki pdiang da kaba kmen. 

Ha kawei pat ka liang, ki briew kiba bamsap kim da 
salia eh ia ka peisa. Ka tulop ne ka jingioh kaba shisien shibnai 
ka long noh ha ki tang ka bai rneng. Ka peisa kaba shu ioh ei 
ka tuid buk buk kum ka umsaw bad ki ioh ban jngi katba ki 
mon. Haba u khun u pan sN tyngka kin ai shiphew lane tarn ia 
kata, ym donkam ban kylli ia ki jingdonkam lane kim kwah ban 
tip un leh aiu ia kata ka peisa. Ki Khun ha kajuh ka nikom, kin 
pynlut ia ka peisa katba ioh namar ki tip ba ka long ka peisa 

iohei, da kata ka peisa ki leh kmen, leh sngewbha ym tang ia 
lade ryngkat ba ki lok ki jor. Ki khun haba ki ioh peisa buk buk 
kim kynmaw shuh ia lade, bad ia ka lawei ka jingim, kirn kwah 
shuh ban trei shitom ne pynshitom ia lade; ki iohi ba kane ka 
peisa kaba shu ioh ei buk buk ka ai ha ki ka jingkmen bad ka 
jingsuk mynsiem. Katba u kpa u nang ai peisa katta ka nang 
dawa ka jingpynlut ki khun. Ha kane ka rukom, bun ki kmie ki 
kpa kiba pynjot hi ia ia ki khun namar ki bsa ia ki da ka tyngka 
ym da ki jinghil^. Don katto katne ki briew kiba brai ia ki 
kam pyrthei bad kiba la kyrni bha ha ka kam bamsap ki klet 
noh wat ia la ka tnga, ki khun bad ka iing hi baroh kawei. Ka 
jingieit jong ki ia la ka iing ka la duh noh bad ki sdien ia lade ha 
ka tyngka, bad da ka, don kiba pynsngewbha ia lade ha ka 
bam ka dih, don kiba pynsngewbha ha ki k^ iakhalai Dad don 
ruh kiba pynsngewbha ha ki kam awria. Don ruh ki briew kiba 
kyrni ka bamsap hynrei kiba shakri bha ia la ka jong ka Tng, ka 
niam bad u Blei. 

Katba ka ri bad ka jaitbynriew ka dang shah leh mraw 
ha ka jingsynshar nongwei, ki briew ki dang don ka jingtong 
khuid, jingtip briew tipblei.ka jingiatiplem, ka jingsheptieng ia U 
Blei,- kham niar ban shem ia ki kam thala, kam awria bad ka 
jingbamsap. Mynta naduh ba ki briew ki la ioh ban synshar hi 
ia ia ka ri, ngi iohi ia ka jingjyllei bad jingroi sted ki jingsniew 
laiphewjait. Ka jingdih kiad shynrang bad kynthei, ki jingiakhalai 
laiphew jait, ki kam awria, bad ka jingbamsap naduh uba rit 
haduh uba khraw. Kane ka jia long namar ka jingjyllei ka 
jingbamsap kaba pynpyut ia ka ri bad ka jaidbynriew. Ka ri i 
kumba ia nang riewspah bad nangkiew ha kiei IdeUiynrei kaJa 
nang hiar arsut ha ka iongbriew manbriew ba(j.((a.iQOgiing 
lo^sem. Ngi iohfba katba nang khraw ka jingbamsap katta ka 
wallam ka jingduk bad ka jingkyrduh ia u paidbah. Ka 

jingbamsap ka ktah jur ia ka hok jong ki nongbylla sngi, ki 
nongrep, ki nonghikai bad kiwei kiwei kiba trei 
la ka jong ka kam. Ka ri Khasi bad Jaintia ka long, da shisha, 
ka ri kaba riewspah hynrei ngi i duh jingkyrmen kum ka 
jaitbynriew namar mynta la mih bun ki Ingkhong Shyllangmat 
kiba knieh noh ia ka dor bad ka hok jong kiba duk ba suk ban 
pynriewspah ia lade shimet. 


9. KaTrei KA Ktah 


Kumba la kdew shakhmat, u Khasi u long u nongrep 
bad tang kumba arphew na ka shispah kiba trei ia kiwei ki kam 
kynthup ia ki nongtrei sorkar. Ha kane ka juk mynta, ba la shai 
ka pyrthei, la mih bun ki kam kiba pher bapher bad bun ki 
nongrep Khasi, nalor ka kam rep, ki la pyrshang ruh ban ia tare 
ia kiwei kiwei de ki kam, kum ka kam khaii, kam nonghikai, 
kam misteri, kam karkhana, kam niah kali, kam suh kam thain, 
kam ri jingri, kam bylia sngi bad kiwei kiwei ki kam. Ka jingroi 
sted ka jingnang jingstad bad ka jingbym seisoh shuh ka rep 
ka riang ki long ki daw bah ia kiba bun ki nongrep ban iehnoh ia 
ka rep bad ban wad pat da kiwei kiwei ki lad. 

I. Ka kam rep: 

Kumba paw mynta, ki khun samla, shynrang bad kynthei, 
kirn mon shuh ban trei ia ka kam rep. Kiba dang ^ ha ka 
kam rep ki tong kito ki bym nang tholi nang pule, ki rangbah 
kiba la met law bad ki kynthei. Kan poi ka por ban nym don 
jingrep.ehuh ha ka ri jong ngi namar kiba bun Id ia beh ia ka 

jingnangjingstad. Kumba long mynta ka rep kba, riewhadem, 
phan, phankaio bad kiwei kiwei ki jingrep bakordor ki la nangduh 
nang duh bad ki nongrep ki pynjur sa tang ka rep jhur bad kiwei 
ki jingrep kiba ioh peisa mardor. Ka daw jong kane ka 
long ba ki briew kim mon shuh ban rep, nalorkata, ka jinglut ka 
kham bun ia ka jingmih. 

ki jaka pdeng jong ka ri Khasi bad Jaintia, ki nongrep ki 
shem jingeh shibun ban rep kba bad u phan. Ka jingiut ka 
bai nongtpei bad ka bai sboh ka long kaba palat katba ka jingmih 
ka duna haduh katta katta. U khaw ‘khar na lew lah ban ioh 
haka dor shiphew lane khadwei tyngka shi kilo katba u khaw 
uba rep hi u shongdor haduh kumba khat hynriew lane khat 
hynniew tyngka shi kilo. Kumjuh u phan, ka bai nongtrei bad 
ka bai sboh kan shongdor kumba hynriew tyngka shi kite, hynrei 
lada die ia u phan uba thung hi un shongdor tang kumba fdi 
tyngka shi kilo. Ha ki thain Jaintia bad Bhoi, u kba u kham 
seisoh hynrei la katta ruh haba ianujor ia ka jinglut bad ka 
jingmih dang bun hi ka jinglut^ kane ka rukom, bun ki nongrep 
khasi ki kylla duk namar ka rap ka bam duh ia ka bai seng. 
KiweipaHd jeutjingrap, 4(um u krai, ka riewhadem, ka shriew, u 
phankaro bad u phandieng, ki nongrep kim smat shuh ban rep 
namar ym don ba thied bad ym don shuh ba bang ban bam. 
Kumne ka iaid ka pyrthei ha ka juk mynta. Lada jia ba 
pynsahngeh ia u khaw dkhar, ka jaitbynriew jong ngi kan lap 
thngan shisyndon. Mynta ka la dei eh ka por ban pynshlur ia ki 
nongrep ban pynjur ka rep kba, riewhadem,phan bad kiwei 
kiwei ha ka rukom pyrkhat kaba thymmai(new system) ka ban 
myntoi ia ki nongrep, ia ka ri bad ka jaitbynriew N baioh kawei. 

Kumba ia ong haneng,bun ki Idum samla jong ngi kim 
bang shuh ia ka kam rep namar kim don bor ban kit khoh,ban 

bah mohkhiew bad ban laid da ka kjat kumba long ki 
longshuwa.Kito lei lei kiba la nang la stad ki shem ka jingeh 
kaba khraw ha kine ki sngi: ban rep kim don bor bad kim don hi 
ruh ka bai seng.ban wad da kiwei ki kam ruh kim ioh. Kaba mih 
nangta ka long sa tang ban shu shangmakia bad trei da kiwei 
pat ki kam jakhlia ki bym iadei dur bad ka jingim longbriew 
manbriew.Nqi ong borabor ba ka imiang sahlang ka la pyut.ka 
daw ka long ba ngim lah ban ai kam ia ki. Lada ka Sorkar ka 
iohi ia kane ka ia dei ban pynmih ki lad trei kam bapher bapher 
ban pynim ia ki. 

II. Ka Kam Khali: 

Ka kam khaii ka long kawei na ki jait kam kaba ki briew 
ki trei.tangba ia kane ka kam la ju trei borabor da ki briew kiba 
don ka sap kaba kyrpang.namar ka dawa ia ka bor 
sngewthuh,ka bor kren.ka bor pyrkhat bad ka jinglah ban 
pyniadei para briew. 

Ha ka spah snem kaba khathyariew, ki Syiem Jaintia 
bad ki Syiem Khairim ki iateh lok bad ki Syiem Ahom bad 
Kachari bad da kata ki pynlong ka jingiakhaii pateng hapdeng 
'long ki.Kane ka jingiakhaii hapdeng ki f^ieisi,Ahom bad Kachari 
ka la neh da ki snem bad ki snem.Hadien,namar ki katto katne 
ki daw khamtam ka jingiaknieh pud knieh sam, ka la duh noh 
ka jingiakhaii pateng hapdeng jong ki.Ka kam khaii kam long 
kaba thymmai. hapdeng ki Kha^i tangba kim da lah banpynpaw 
ia lade kumba long kiwei pat ki jaitbynriew ba la shEU. 

Ha kine ki phew snem kiba la leit wat haduh mynta,ki 
longkmie ki shim ka bynta kaba kham kongsan ha ka kam 
khaii pateng.Ka jingkhaii pateng ki longkmie ka long borabor 
hapdeng ka jaitbynilew Khasi bad katto katne ki briew na ki 
Jylla kiba iajan.Kim da lah ban pynpawia lade ne iasNm bynta 

bad kiwei pat ki jaitbynriew ha ki jylla ka ri India.Ha kine ki 
khyndiat snem, la don katto katne ki rangbah kiba ieng rangbah 
ban ia khaii bad kiwei pat ki jylla ka ri India bad wat shaduh bar 
ri India. 

Ha nongbah Shillong baroh kawei don tang katto katne 
ki Khasi kiba ioh bat la ki dukan kiba heh.Ki nongkhaii kiba 
heh spah ki dei ki nongwei. Ka spah kaba bun kaba mih na ri 
Khasi bad Jaintia ka leit lut sha ki nongwei, lehse, tang kumba 
laiphew na ka shispah la ioh ban pyndonkam ha la ka jong ka 
ri bad kumba hynniew phew na ka shispah la ioh ki nongwei.Ki 
nongwei kim lah ban pyndonkam ia kane ka spah ha ri Khasi 
bad Jaintia, hynrei ki lum bad ki kit ia ka spah kaba ki kamai 
nangne ban pynroi ia la ka jong ka iing.ka shnong bad ka ri.Ki 
long kum u ngap uba wan na kylleng ka Hi India ban kjit ia ki 
syntiew ba iewbih ka ri Khasi bad Jaintia bad ban leit tep ha la 
ka jong ka ksing ngap. 

Haba ngi phai sha ka lewduh.ngi i kumba ki don shibun 
ki nongkhaii Khasi.Ka jingshisha ka long ba kiba bun kiba die 
jingdie ha lewduh ki dei ki longkrriie kiba shu shong iew-madan 
bad kiba im bad kamai tang ban kyndoi jakpoh ia la ka jong ka 
i'ng. Ki die mynsngi bad ki pynlut noh mynmiet.Kiba kamai 
shisha ki dei ki nongwei kiba shongdukan ha lewduh bad ha 
baroh shi lynti ka surok lewmawlong bad surok Guwahati bad 
kiba die ia ki mar kiba heh bad rem dor. 

Kawei ka jingiapher ka long ba ki nongwei ki lah ban 
nang pynheh bad pynkhfaw ia ka jingkamai katba nang mih ki 
snem hynrei ki nongkhaii Khasi, khamtam ki nongdie iew 
madan.ki pynlut noh ia ka bai seng bad lah ruh ban don kiba 
dap ram.Ka daw ba kongsan ka long ba ki hongkhaii Khasi kim 
nang ban kunai.Ki nongkhaii Khasi lada ki iohnong shispah, kin 

pyniut shispah arphew-kumta arphew tyngka la nang khate na 
ka baiseng. Ki nongwei pat naduh uba rit tarn kum u khar die 
shana ha surok,lada u iohnong shispah ne shispah sanphew 
shisngi.un bam tang arphew tyngka bad ia kaba tarn un pyllang 
khop ban rah sha la shnong. 

Ka jaitbynriew khasi ka long kawei na ki jaitbynriew 
riewlum kaba im khlem jingkhein.Ki briew kirn mon ban khein 
katno ki ioh bad katno Id liJt.Ban ioh ban leh sngewbha,ban 
thaw burom bad ban pyni rong ia lade, kin pyniut noh ia ki 
jingdon baroh khlem da khuslai ia ka lawei jong ka 
jingim.Boiabor ka jingim lut phut kam lah ban kyntiew ia ka ioh 
ka kot bad ka kxigbriew manbriew. 

III. Ka Jingtrel Shimet Shimet: 

Kumba long ha kiwei kiwei Id jail kam.ha ka kam khaii 
ruh u Khasi u trei shimet shimet.Kham niar ban don napdeng 
ki khasi kiba don ka synjuk trei lang ( co-operative 
society).Lada ka don ruh tang katto katne por ka ia pra 
noh.Mynta Id lah ban seng kum kane ka Synjuk trei lang,tang 
na ka bynta ban ioh peisa na Id Bank bad ka Sorkar4>ad lashai 
kin pynpra noh.Kim don ka mynsiem iatrei iang,kim don ka 
jingiashaniah uwei ia uwei pat,ldm don ka mynsiem ban pynroi 
ia ka kam.Kiba kham bun ki long Id khwan myntoi shimet 
shimet.Haba phai sha ka ri bad ka jaitbynriew,kumba long 
niynla.i kumba ka la nang Idew ha ka iofi ka kot bad ka kxigbriew 
nrianbriewJ(a jingshisha ka long ba ia ka spah Jong ka ri kaba 
don ha sla bad hapoh khyndew,ka bym ju pyndonkam mynno 
myrxKMnynta ia sdang ban khlong bad pyndonkam ha ka khaii 
ka paAeng.Oa kane ka rukom. kiba nang khaii id la nang 
riewepah kalba U briew Idba duk bad U nongrep Id ia nang 
duk.Boraborheba jurka|rigiakhai kajkigtnynloi bad kayngim 

ka long tang ia kiba riewspah hynrei haba jur ka rep ka ri bad 
ka jaitbynriew ka im bad ka suk ka sain.Ha kane ka juk mynta 
ngi iohi ia ka jingkhlein u dewiong, ka jingphuh u mawshun bad 
ka jingih-rong ki diengsawdong, bad ngim iohi pat ia ka 
jingdkhaw ki lum bad ka jingjot ka khyndew ka shyiap bad ruh 
ka jingtyrkhong ki urn ki wah.Katto katne ki nongkhaii ki da 
kmen eh ban ioh lum spah in lade shimet shimet da ka spah 
jong ka ri bad ka jaitbynriew.Haba ngi kren ia ka ioh ka kotjong 
ka jaitbynriew, ka jingkylli ka lah ban mih.katno ngut napdeng 
ki Khasi kiba ioh myntoi na kane ka spah kaba ngi khlong na 
ka ri.Ngj sheptieng ba ka spah jong ka ri kaba kham bun ka 
tuid sha kiwei pat ki jaitbynriew bad ki nongwei. 

Namar ba ka jingtrei ka long shimet shimet khamtam ha 
ka kam khaii kumta ka spah Khasi karp lah ban shan 
slem.Katba uta u briew lane kata ka briew kaba khaii ki dang 
im.ka spah ka kyrsoi kum ka umpohliew bad mar iakhyllait ka 
khmat jong ki,ka spah ruh ka rngad noh artad.Kham niar ban 
don ki khun ne ka pateng bynriew khasi keiba bud kaba lah ban 
pynroi ia ka spah ki kmie ki kpa.Bunsien ka spah kaba lum ki 
kmie ki kpa,lada kirn pynbynta ha ka por ba ki dang im.ka 
kylla long pynban ka madan thma hapdeng ki khun.Nalor kata 
kham niar ruh ban don napdeng ki Khasi kiba riewspah kiba 
pynsah kyrteng ne pynsah nam ia lade da kino kino ki jingtei.Ka 
spah kaba ki lum ka lut noh tang ha ka jingim shimet-ia lade 
kirn lah ban pyndonkam.ka ri bad ka jaitbynriew ruh kam ioh 
jingmyntoi. 

IV. Ka Jingkhaii Mar Shabar Ri: 

Ngi la iai pynpaw borabor ba ka ri lum Khasi Jaintia ka 
long ka ri kaba riewspah. Ngi don ki nrtar kiba kordor hapoh bad 
ha sla khyndew, ngi don ruh ki jait jingrep kiba pher baiter kiba 

lah ban ia khaii shabar ri, kum u phan.ka riewhadem,u synsar,ka 
latyrpad.u sohmrit khlaw.ki soh laiphew jait khamtam u 
sohniamtra.ki jhur bad kiwei ki jait jingrep 

Haba ngi kren ia ki mar hapoh khyndew khamtam u 
dewiong bad u mawshun, ka jingphah shalan shabar ri ka long 
kaba jur.La ngim ioh ka jingkhein kaba biang.la antad ba ka 
jingmih kan long da ki spah kiur shisnem shisnem.La khein 
' antad ba ka jinglut kan long kumne:ka bai nongtrei kan long 
kumba laiphew na ka shispah- kiba bun ki nongtrei ki dei ki 
nongwei bad ki mynder ri;ka bai kit kan long kumba laiphew 
na ka shispah-kiba kham bun ki nongniah kali, ki dei ki nongwei 
bad ki truck ruh ka jong ki nongwei;kumba arphew na ka 
shispah, ka leit sha ki nongkhaii-kiba kham bun ki nongkhaii 
ruh ki dei ki nongwei; lehse tang kumba ar phew na ka shispah 
ka sah ha ki trai ri bad trai khyndew. Ka jingmyntoi ia ki trai ri 
ka long tang khyndiat katba ka jingpynjot ia ki lum ki wah,ki 
shnong ki thaw.ki iing ki sem bad ka longbriew manbriew ka 
long kaba shyrkhei.Tip katno snem ki briew ki lah ban shong 
bad im ha kito ki shnong kiba la pynjulor bad pynjot da ka 
jingtih ia ki mar hapoh khyndew. Kiba riewspah ki lah ban phet 
bad riehtngen ha ki nongbah hynrei kiba duk ki lah ban kylla 
nongphetwir(refujee) ha la ka jong ka ri.Nator kata,ka jingjyllei 
ki nongwei bad ki mynder ri ka ap ka jingma kaba khraw ia ka 
ri bad ka jaitbynriew. 

Kiwei pat kj jait jingkhaii kiba ju shalan shabar ka ri 
Khasi bad Jaintia ki long u jhur,ki soh bad kiwei kiwei ki jait 
jingrep.Namar ba u phan urn da seisoh bha kum ha ki por 
mynshuwa kumta ki nongrep ki ia pyrshang ban pynjur da ka 
rep jhur,kum u kubi,u phur.u muli.u ri bad kiwei kiweLNamar 
kine ki jait jingkhaii ki long ki mar pyut, kumta la shalan ia ki 

tang sha ki jaka kiba iajan bad ka Meghalaya. 

Ha ki jaka pdeng jong ka ri Khasi.u jhur u la long ka 
jingkyrshan kaba khraw ia ki nongrep khamtam haba iaid bha 
ka jingshalan.Ha kiwpi pat ki jaka jong ka ri Khasi bad Jaintia 
ki jingrep kiba ju shalan shabar ri ki long,u tympew,u kwai.u 
synsar.u sohniamtra bad kiwei kiwei. 

Haba phai sha kane ka liang.ki kynthei Khasi ki shim ka 
bynta kaba khraw ban ia khaii bad ki nongwei.Ki kynthei Khasi 
ki thied na ki nongrep na ki iew ki hat ha ki jaka bapher bapher 
ryngkat bad ka jingiatrei lang bad ki nongwei.Lada ioh ki 
nongwei kiba shaniah ka jingshalan mar ka iaid.lymda kumta, 
ki pyniaid ia ka jingkhaii tang ha la ka jong ka ri.Kawei ka 
jingeh ka long ba ki nongwei ki bat ha lade iajca iew ban pynhiar 
dor ne pynkiew dor ia ki mar. Lada ki lah ban pyniaid ia ka 
jingshalan, ka dor ka kiew bad lada kirn lah.ka dor ka hiar. 

Borabor ki nongrep ki ud ba ka jingmih na ka rep ka long 
kaba tad dor haduh katta katta. Bun ki nongrep ki ieh ia ka rep 
namar kirn lah ban pynmih wat tang ia ka bai trei ne bai lut. 
Haba die ia u phan.lada na ka kti u nongrep ka long lai tyngka 
shi kilo, ha ka kti ki nongdie lang kan long saw tyngka bad ha 
ka kti ki nongdie khutia kan long hynriew tyngka shi kilo. U 
tympew,na ka kti ki nongrep ka long san tyngka shi tap,ha ka 
kti ki nongdie lang.shiphew tyngka bad ha Ka kti ki 
nongdie khutia khatsan tyngka bad kumta ter ter.Na ka kti ki 
nongrep ka mar ka long kaba tad hynrei ha ka kti ki nongkhaii 
ka long kaba rem. Katba nangmih ki snem, ki nongrep ki nang 
duk bad ki nongkhdii.ki nang riewspah.Lymda ka sorkar ka 
shimti ban thied ia ki mar rep lane kano kano ka syr^k lang 
kan pyniaid ia ka kam khaii, ki rK>ngrep shimet shimet kim lah 
ban kyrshan. 

Ha ki phew snem kiba la teit, ki briew ki Im tang shisur 
ka jingim kaba syniar bad ki hun katkum ka jingi^rkhu U Blei 
na ka rep.Dang khyndiat snem naduh ba la mih ka jingtih ia ki 
mar hapoh khyndew bad ka jingkhaii ia ki mar khlaw khamtam 
ka jingioh ban synshar hi ia ia ka jong ka jylla(state)ki briew ki 
la long kumba lamwir, kim mon shuh ban rep.Naduh kiba duk 
lane ki nongbylla sngi haduh ki briew kiba riewspah ki la kham 
sngewtynnad ban trei ia ki kam kiba ioh peisa noh ir ir kum ka 
kam trei dewiong.trei khlaw, kam niah kali, kam kontraktor.kam 
khaii bad kam sorkar.Kumba ong mano re.ka ioh ka kot ka la 
kiew shi katdei ha ka ri jong ngi haba ianujor bad kt phew snem 
kiba la leit.Ryngkat bad ka jingkiew ka spah ka kiew ruh ka 
jingsniew bad jingthala laiphew jait naduh ka rukom trei kam 
trei jam haduh ka longbriew manbriew. 

